MARY JO PUTNEY 


Cuprins 


Prolog 
Capitolul 1 
Capitolul 2 
Capitolul 3 
Capitolul 4 
Capitolul 5 
Capitolul 6 
Capitolul 7 
Capitolul 8 
Observaţii 


Dangerous Gifts 


Mary Jo Putney 


Daruri periculoase 


Prolog 


Notele lichide ale harpei plutiră pe aripile vântului, domoale ca un vis. 
Lordul zânelor asculta cu ochii închişi cum melodia se prelingea caldă în 
jurul lui. Harpista era o tânără muritoare care îşi cântase de multe ori notele 
obsedante în pădurea lui. Apoi, când frigul iernii o alungase din pădure, el 
îşi dăduse seama cât de satisfăcător ar fi fost dacă harpista ar fi devenit a 
lui. Atunci, ar fi avut mereu parte de muzică. 

Primăvara, când ea se întorsese în pădure, el o studiase şi îşi pusese 
planurile la cale. Astăzi, avea să le transforme în realitate. Nerăbdător să 
înceapă, Ranulph al Pădurii deschise ochii şi porni spre poiana unde fata 
cânta la instrumentul ei cu o asemenea putere şi pasiune încât făcea frunzele 
şi razele soarelui să danseze. 

La marginea poienii se opri în umbre pentru a-şi studia prada, pe Leah 
Marlowe. Fata şedea pe trunchiul unui copac prăbuşit, mângâind o mică 
harpă celtică de parcă i-ar fi fost iubit, degetele ei făcând să se nască o 
melodie care îţi sfâşia inima. 

Firavă, cu pielea palidă şi părul lung, castaniu, drept, fata nu era o 
frumuseţe nici chiar după standardele muritorilor. Comparativ cu o domnita 
din Tărâmul Zânelor, era de-a dreptul banală. 'Totuşi, exista o dulceaţă la ea, 
şi avea un dar magic pentru muzică. Urma să aibă acea dulceaţă şi acea 
magie pentru el. Seducerea ei avea să fie o sarcină uşoară, fiindcă era timidă 
şi singuratică. Poate, cu ceva noroc, reuşea să o aibă în bârlogul lui aurit 
chiar în acea noapte. 

Zâmbi când se gândi la această perspectivă şi se pregăti să păşească în 
poiană. 

— De ce nu laşi copila în pace? 

Trezit brusc din reverie de o voce feminină aspră, Ranulph se răsuci în 
vreme ce mâna îi căzu pe mânerul sabiei. La vreo doi metri distanţă, o 
femeie de o frumuseţe nepământeană se sprijinea gratioasa de un stejar. 

Era o zână, desigur, căci puţini muritori îl puteau vedea înainte ca el să 
li se dezvăluie. Dar tenul ei era întunecat, nu avea nuanţa palidă, ca de 
zăpadă, precum a celor de pe tărâmul lui, iar mătăsosul păr ca pana corbului 
plutea în jurul trupului bine proportionat şi i se revarsa ca o cascadă până la 
călcâie. Veşmântul îi era la fel de exotic ca făptura, o țesătură strălucitoare 


înfăşurată în jurul ei astfel încât să-i expună cât mai mult formele şi care îi 
lăsa dezgolit un umăr fără cusur şi braţele pline de zeci de brățări din aur. 

Privirea lui Ranulph o măsură apreciativ. Chiar şi după standardele 
zânelor, era uimitor de frumoasă. 

— Cum te cheamă? N-am mai văzut niciodată o zână ca tine. 

— Numele meu este Kamana. Zâmbi cu un amuzament felin. Mai mult 
ca sigur că n-ai văzut pe cineva ca mine pentru că nimeni dintre ai mei nu a 
călătorit niciodată atât de departe. Vin din cealaltă parte a lumii, din Hind. 

— Din India, rosti Ranulph intrigat. Deci există zâne şi acolo? 

— Zânele există peste tot, pentru că ne tragem din natura, nu din 
oameni. Kamana se aplecă să smulgă o crenguta de sânziană, 
inflorescentele ei zornăind muzical. Există diferente de la o zona la alta, 
desigur. Muritorii din Hind ne reflectă pe noi, după cum englezii sunt 
asemenea vouă. 

— Englezii, o corectă el. 

— Cum doreşti, domnule. Frânse rămurica de sânziană, ceea ce făcu să 
se răspândească în jur un parfum de fân proaspăt cosit. Şi care este numele 
tău? 

— Eu sunt Ranulph al Pădurii. Spune-mi, cum ai reuşit să ajungi atât de 
departe? Ai străbătut Tărâmul Zânelor? 

Ea clătină din cap. 

— Nu, pentru că aceasta este o cale primejdioasă, mai primejdioasă 
decât tărâmul oamenilor. 

— Lumea muritorilor a fost, cu siguranţă, şi mai rea! exclamă el 
îngrozit. Întinderi atât de mari de deşert şi de ape ar fi letale pentru cineva 
din lumea zânelor. 

— Am călătorit cu un transport de tufişuri şi flori adus aici de un englez 
care a locuit multi ani în Hind. Townley a umplut pe jumătate cala unei 
nave cu specimenele sale, lăsând să pătrundă lumina soarelui atunci când 
vremea a fost bună. A fost cam ca o grădină pentru mine, ceea ce mi-a 
permis să supraviețuiesc. Ochii Kamanei, într-o nuanţă ca aurul întunecat, 
la fel de unică precum toată fiinţa ei, se întunecară ca noaptea pură. Vreme 
de opt luni interminabile, am locuit în acel loc, în timp ce vasul a înfruntat 
vânturi şi a fost izbit de valuri. Aşa că ştiu cum este, probabil, iadul 
oamenilor! 

Ranulph incuviinta din cap, înțelegând foarte bine cât de cumplită putea 
fi o astfel de detenţie pentru cineva de pe Tărâmul Zânelor. 


— Dar de ce ai întreprins o astfel de călătorie primejdioasă? 

Ea ridică din umeri, veşmântul ei strălucind asemenea irizatiilor de pe 
aripile unui fluture. 

— Din curiozitate. De amuzament. Lumina licări din nou în ochii ei 
oblici. Din cauza destinului, poate, Lord Ranulph. 

— Destinul, pufni el. Pe acest tărâm, noi ne facem propriile destine. 

— Sau aşa credeţi, zise ea pe un ton criptic. În Hind, ştim că toate 
fiinţele dansează dupa cum le cântă tesdtorul pânzei, indiferent dacă 
recunosc asta ori nu. Privirea ei se îndreptă spre poiana unde fata încă mai 
cânta la harpa ei, neştiind că era observată. Copila cântă minunat. 

— E foarte greu de crezut că este muritoare, fu el de acord. 

Kamana îşi miji ochii. 

— Bănuiesc că prin venele ei curge ceva sânge de zână. Vezi licărirea 
magiei când degetele ei ating strunele? 

Blestemata de femeie avea dreptate. Iritat că ea observase ceea ce el nu 
văzuse, Ranulph spuse pe un ton abrupt: 

— Indiferent de sângele ei, în curând va cânta doar pentru mine. 

— Vrei să arunci o vrajă asupra ei? Kamana îşi arcui sprâncenele 
întunecate. În Hind, nu putem lega un muritor de noi decât dacă acesta 
acceptă să se afle sub puterea noastră. 

— Aceeaşi lege este valabilă şi aici. Privirea lui posesivă se îndreptă din 
nou spre fată. O să-i ofer îndeplinirea celei mai arzătoare dintre dorinţele ei. 
Ea va accepta şi, în curând, va fi a mea. 

Kamana se încruntă. 

— Te faci de ruşine dacă înrobeşti pe cineva ale cărui forte nici nu se 
compară cu ale tale. Nu este decât un copil. 

— Va fi consoarta, nu sclava mea, spuse el răstit. 

O vagă expresie de dezgust apăru pe chipul superb al Kamanei. Printre 
cei de prin părţile mele este considerat... vulgar să-ţi iei un muritor ca 
pereche. Oh, să te culci cu ei e foarte bine — chiar este o mare plăcere. Însă 
ca soţ sau soţie, întotdeauna ne alegem pe cineva asemenea nouă. Cu 
siguranţă, există zane care să ti se potrivească mai bine. 

— Pe acest Tărâm al Zânelor sunt două tipuri de fiinţe — cele care 
trăiesc la curţi şi petrec împreună şi fiinţele solitare, asemenea mie. Se 

gândi la Love Talker , un alt singuratic, care îi fusese oarecum prieten până 
când afemeiatul ăla imbecil fusese exilat atât de pe Tărâmul Zânelor, cât şi 
din lumea muritorilor. Cu vocea sacadată, Ranulph continuă: Oh, sunt 


doamne la curte dornice să vină şi să împartă patul cu mine pentru o noapte 
sau două, însă nici măcar uneia nu i-ar trece vreodată prin minte să devină 
consoarta unui solitar. 

Ştia acest lucru cu certitudine căci, nu doar o dată, invitase câte una 
dintre fermecătoarele doamne de la curte să-şi împartă viaţa cu el, şi i se 
râsese în nas. 

În adâncul ochilor ei se zări o licărire de un auriu mai strălucitor. Apoi 
ea dădu aprobator din cap. 

— La fel se întâmplă şi acolo unde locuiesc eu. Însă preţul ca un 
muritor să-i părăsească pe cei asemenea lui şi să se stabilească pe Tărâmul 
Zânelor este foarte mare. 

— La fel sunt şi recompensele. Flutură nerăbdător din mână. Pleacă, 
Lady de Hind. Am o treabă de făcut. 

Îi întoarse spatele şi păşi în poiană. Dar, în urma lui, auzi un râset, 
probabil cu o vagă urmă de batjocură în el. 


Capitolul 1 


Cu ochii închişi şi cu trupul mic legănându-i-se uşor, Leah plutea pe 
aripile muzicii ei, pierdută în ritmurile harpei. În muzică nu existau 
singurătate şi tristeţe, ci doar un abandon dulce. 

Termină o baladă lungă şi îşi înclină capul suspinând. În curând trebuia 
să se întoarcă acasă, la realitatea mohorâtă. 

Foarte aproape, cineva îşi drese glasul. Ochii ei se deschiseră brusc. 
Spre mirarea fetei, un bărbat de o eleganţă terifiantă stătea în picioare chiar 
lângă ea. Era incredibil de frumos, imaculatele sale haine londoneze 
neascunzând nimic din înălţimea trupului său. 

Rămasă deodată fără grai, strânse harpa în mâini şi bolborosi: 

— V... v-aţi rătăcit, domnule? 

El se înclină, făcând un gest atât de adânc, încât pălăria pe care o flutură 
aproape că atinse iarba verde. 

— Nicidecum. Am venit să te găsesc pe tine, Leah, şi am reuşit. 

Părul lui era auriu, iar când îşi îndreptă trupul, ea văzu că ochii lui erau 
de un verde uimitor, adevărat, limpede. 

Îşi strânse şi mai tare harpa la piept. 

— De ce aţi dorit să mă găsiţi, domnule? 

— Te-am auzit adesea cântând la harpă în pădurea mea, Leah. Datorită 
plăcerii pe care mi-a produs-o muzica ta, am venit să-ţi ofer un dar. 

— Dar aceasta nu este pădurea dumneavoastră, spuse ea politicoasă. 
Acest pământ ţine de moşia Marlowe, aşa că îi aparţine tatălui meu, Sir 
Edwin Marlowe. 

Străinul zâmbi, iar o lumină nesigură dansă în ochii lui. 

— Există multe feluri de proprietate, Leah. Pădurea este a mea într-un 
fel în care nu-i va aparţine niciodată lui Sir Edwin. 

— Nu v-am dat permisiunea de a mi vă adresa pe numele mic. 

Se ridică ţinând harpa în braţe şi începu să se îndepărteze precaută. 

— N-o să-ţi fac niciun rau, Leah, zise el de parcă i-ar fi citit gândurile. 
Vreau doar să-ţi îndeplinesc cea mai scumpă dorinţă. 

Gura ei se strâmbă. Copil târziu al unor părinţi în vârstă, ştiuse că fusese 
o pacoste nedorită încă dinainte de a învăţa să meargă. Daca ar fi fost 
drăguță şi fermecătoare, poate ar fi câştigat inima părinţilor, dar fusese la fel 
de neatrăgătoare precum tapetul în culori şterse de pe pereţii din hol. Nu le 


pricinuise probleme şi, în replică, era tratată cu o politeţe nepăsătoare. lar 
acest bărbat vorbea despre îndeplinirea celei mai dragi dorinţe! Voia să fie 
încântătoare şi iubită, însă nici măcar un gentleman din Londra nu-i putea 
dărui asta. 

— Ah, dar pot, spuse el încet. Eu sunt Ranulph al Pădurii, un lord de pe 
Tărâmul Zânelor. Poţi să-ţi dăruiesc o frumuseţe fără seaman, încât toţi 
bărbaţii muritori să cadă în genunchi în fata ta. Bogăţie, faimă, iubirea 
eroilor — poţi avea orice sau pe oricine îţi doreşti cel mai mult. 

Ea se uită la el cu gura căscată. Era nebun — nu putea exista o alta 
explicaţie. Ori poate că ea doar visa. 

— Nu este deloc un vis. Ranulph îi luă mâna dreaptă şi o ridică la 
buzele sale, depunând un sărut rece pe degetele încordate. Faptul că mă poţi 
vedea este un semn al magicului tău dar muzical. De obicei, doar vrăjitorii 
sau oamenii simpli de la ţară îi pot vedea pe cei de pe Tărâmul Zânelor, însă 
uneori aceştia pot fi văzuţi şi de artişti, şi de muzicieni. 

Ea îşi trase mâna, începând să se întrebe dacă nu cumva, prin cine ştie 
ce minune, această întâlnire chiar era adevărată. Pădurea din jurul ei 
avusese întotdeauna o reputaţie stranie, iar sătenii evitau acea zonă. Leah 
venea să cânte în această poiană pentru că muzica din sufletul ei era mereu 
mai puternică aici. 

— Dacă eşti un lord al zânelor, dovedeste-mi! 

El clătină trist din cap. 

— Sunteţi atât de sceptici voi, muritorii moderni. Băgă mâna in 
interiorul hainei şi scoase o mică oglinjoară. Apoi i-o întinse, degetele lui 
trasând dâre luminoase. Uită-te cum ai putea arăta. 

Leah privi în oglindă şi fu cât pe ce să leşine din pricina şocului. 
Imaginea era a unei tinere uimitor de frumoase. Părul ei subţire şi castaniu 
devenise o coamă din fire groase strălucitoare, cu suvite blonde parcă 
sărutate de soare, în vreme ce ochii ei banali, de un cenuşiu-verzui, aveau 
acum o nuanţă frapantă de verde. Pielea ei deschisă la culoare aproape că 
strălucea, iar trăsăturile îi fuseseră modificate până la atingerea perfecțiunii. 
Cu toate acestea, în mod straniu, chipul era tot al ei. 

Imaginea tremură, şi apăru din nou Leah Marlowe cea obişnuită. Scoase 
un mic scâncet de protest la dispariţia acelei viziuni încântătoare. 

Ranulph coborî oglinda. 

— Poţi arăta astfel, Leah. Rosteşte doar cuvântul, şi vei putea să te duci 
la Londra ca o frumuseţe care va fi primită cu urale şi care îşi va putea 


alege unul dintre cei mai de seamă gentlemeni din Marea Britanie. Vei fi 
declarată cel mai pur diamant. Poate vei deveni ducesă, dacă asta este ce îţi 
doreşti. 

— O asemenea frumuseţe ar fi irosită, pentru că părinţii mei nu m-ar 
duce niciodată la Londra. 

Încercă să o spună pe un ton care să dea de înţeles că această privare n-o 
deranja. 

— Să ştii că există mai multe moduri de a ajunge la Londra. 

Cu un gest nervos, îşi dădu părul spre spate, sfâşiată între neîncredere şi 
realitatea palpabilă a împrejurimilor familiare. Mirosurile şi sunetele erau 
ale poienii pe care o cunoştea, iar acest Ranulph părea la fel de adevărat 
precum oricare alt om pe care îl văzuse vreodată. 

El îi zâmbi. 

— Sunt la fel de real ca tine, deşi în alt mod. 

De asemenea, putea să-i citească gândurile, ceea ce, cu siguranţă, 
susţinea afirmaţia lui cum că era un lord al zânelor. 

— Îmi vei da atât de mult doar pentru că ţi-a plăcut muzica mea? 
întrebă ea precaută. 

El ridică obosit din umeri. 

— Va trebui să-mi oferi şi o mică recompensă, atunci când voi veni să 
ţi-o cer. 

Ea se uită în ochii lui şi, brusc, îl crezu că era ce spunea, deoarece exista 
ceva cu totul străin în acele profunzimi verzi. Ceva străvechi dincolo de 
cuvinte, deşi chipul lui era al unui bărbat aflat la prima tinereţe. 

— Îmi vrei sufletul, zise ea pe un ton sec. Există poveşti despre zâne 
care fură sufletele oamenilor pentru că ele nu au aşa ceva. 

El râse la fel de încântător ca un gentleman londonez, cu care şi semăna. 

— Nu trebuie să creezi toate acele vechi poveşti. Nu am niciun interes 
să-ţi fur sufletul. 

— Tu ai un suflet al tău? 

— Chiar nu ştiu, rosti el gânditor. Cei asemenea mie trăiesc atât demult, 
încât nu mi-am pus problema asta. Însă te asigur că, şi dacă n-aş avea suflet, 
n-aş şti cum să îl iau pe al tău — şi cu atât mai putin ce să fac cu el. 

În mod ciudat, îl crezu, cu toate că această conversaţie era din ce în ce 
mai bizară. 

— Dacă nu-mi vrei sufletul, ce doreşti de la mine? 

El ridică din nou din umeri. 


— Nu m-am hotărât încă. 

Usurata că avea un motiv întemeiat să-i refuze darul, spuse: 

— N-aş putea fi niciodată de acord cu ceva din moment ce nu cunosc 
preţul care trebuie plătit. 

Dădu să se îndepărteze, dar Ranulph îi prinse privirea. 

— Când va veni vremea, iti voi da de ales dintre trei lucruri. N-o să-ţi 
cer sufletul sau viata — iti jur asta, zise el cu o deliberare calculată. Cu 
siguranţă, una dintre cele trei alternative va fi ceva ce vei putea oferi, fără 
regrete, drept răsplată. 

Fa ezită, ştiind că ar trebui să plece, însă incapabilă să respingă 
ademenirea fascinantă a ochilor verzi. Străduindu-se să pară fermă, rosti: 

— Nu! 

— Vei fi mai frumoasă decât poate fi exprimat in cuvinte, Leah, spuse el 
încet. Bărbaţii îţi vor oferi dragostea lor, bogăţia, devotamentul. Eroii îşi vor 
aşterne gloria la picioarele tale. Vei fi cea mai invidiată femeie din lumea 
asta. 

Să fie iubită, nu singură. Să fie frumoasă. Se gândi la acea imagine 
minunată din oglindă şi îi veni să plângă tânjind după ea. 

Văzând că se înmoaie, el spuse cu o voce mieroasă: 

— Nu îţi cer să faci nimic diabolic, draga mea fată. Ne-ai binecuvântat 
pe mine şi pădurea mea cu muzica ta. Pur şi simplu, vreau să-ţi ofer o 
dovadă a recunostintei mele. Însă, conform legilor lumii mele, o zână nu 
poate să-ţi ofere un dar fără a primi ceva în schimb. Te asigur încă o dată, 
nu trebuie să-ţi pui zălog sufletul sau viata. Vei avea de ales dintre trei 
lucruri, Leah. Cu siguranţă, unul dintre ele va fi suficient de puţin important 
pentru tine cât să-l poţi oferi drept plată. 

Ademenitor, ridică iarăşi oglinda. Frumoasa Leah se afla acolo, 
îmbrăcată în mătase şi-n dantelă, în loc de rochia şleampătă şi ponosită pe 
care o purta adevărata Leah. Se uită în ochii falsei sale imagini, încercând 
să găsească răul ori stricăciunea. Dar nu se văzu decât pe ea însăşi, fericită 
şi veselă, îşi trecu limba peste buzele uscate. Să fie încântătoare şi iubită... 

Cu o bruscă pasiune nesăbuită, ştiu că îşi dorea dragostea cu orice pret. 
Chiar dacă urma să aibă parte de ea doar pentru câteva zile, tot avea să fie 
mai bine decât pustietatea existenţei sale actuale. Trase anevoie aer în piept. 


— Foarte bine, Lord Ranulph. Îţi voi accepta oferta de frumuseţe şi 
dragoste. În schimb, îmi vei da de ales dintre trei posibilităţi de a te răsplăti 
şi nu-mi vei cere viaţa mea muritoare sau sufletul nemuritor. 

Zâmbetul lui fu orbitor, deşi dinţii îi erau mai degrabă... ascuţiţi. Ea 
sublinie în sinea ei faptul că pisicile aveau dinţii ascuţiţi — iar ea era 
înnebunită după ele. Încă îi era dor de bătrânul ei motan care murise iarna 
trecută. 

Cu un licăr de lumină, un pumnal de argint se materializă în mâna lui. În 
timp ce ea deveni rigidă, el îşi tăie cu detaşare centrul palmei stângi. O linie 
stacojie apăru numaidecât. Înainte ca ea să poată da îndărăt, el o apucă de 
mână şi îi făcu o tăietură similară în palmă. Ciudat, cu toate că sângele 
începea să iasă prin tăietură, rana nu o durea. Mai degrabă se simţea precum 
gheaţa pe carnea dezgolită. 

El îşi apăsă palma pe a ei. 

— Came peste came, sânge peste sânge, o legătură a zânelor ia naştere. 

Vocea lui era blândă, însă în ochii pătrunzători exista o lumină sălbatică, 
stranie. 

Ea icni şi îşi smulse mâna. 

— Ce fel de magie rea ai făcut? 

Lord Ranulph zâmbi, din nou ca un sofisticat gentleman londonez. 

— A fost doar o formalitate, draga mea fată. Îi luă mâna din nou, dar, de 
data asta, doar se înclină elegant deasupra ei. Nu vei regreta asta, Leah. 
Acum, du-te acasă şi bucură-te de binecuvântările magiei zânelor. Îşi 
îndreptă trupul şi arătă spre o pasăre cocotata pe creanga unui copac aflat de 
cealaltă parte a poienii. Foarte curând, îţi vei lua zborul precum acea 
turturică. 

Privirea ei urmări aripile care fâlfâiau în vreme ce pasărea se ridică în 
văzduh. O urmări până când dispăru din vedere, printre copaci, apoi se 
întoarse iarăşi spre Ranulph al Pădurii. 

Acesta se făcuse nevăzut, lăsând în urma lui doar ceva la fel de relevant 
precum urma unui picior sau un fir de iarbă frânt. 

Trase surprinsă aer în piept şi se lăsă să cadă pe trunchiul copacului 
prăbuşit. Vântul rece i se prelinse pe chipul încins. Oare lordul zânelor 
dispăruse sau nu existase niciodată? 

Îşi privi mâna stângă, însă nu zări nici măcar o urmă a tăieturii. Lipindu- 
şi obrazul de lemnul mătăsos al harpei sale, îşi înclină capul şi închise ochii. 
Acea întâlnire fusese probabil un soi de vis. Aţipise şi visase despre o oferta 


magică aducătoare de fericire. Copil fiind, avusese multe asemenea visuri 
fantastice cu ochii deschişi, cu toate că niciunul nu păruse atât de real. 

Cu chipul încordat, se ridică încet şi îşi petrecu harpa peste umăr. Acum 
era mare deja şi ştia că fericirea nu venea cu simpla fluturare a unei baghete 
fermecate — sau cu tăietura unui pumnal magic. Realitatea era că, în cele din 
urmă, avea să moştenească o independenţă confortabilă şi nu avea să îşi mai 
dorească niciodată nimic. Era o femeie norocoasă pentru că nu avea nevoie 
de un soţ, sau de copii, sau de o pasională dragoste romantică. 

Fusese doar un vis. 

* 

Leah intră tăcută în conac şi se îndreptă către scări. Visul ei cu zâne o 
făcuse să întârzie, aşa că acum abia dacă mai avea vreme să se schimbe 
pentru cină. 

Atunci, mama ei o strigă: 

— Leah, dragă, vino aici, te rog! 

— Da, mamă. 

Leah îşi netezi cu o mână părul răvăşit de vânt şi îşi ascunse cât de bine 
putu harpa la spate. Părinţii ei îi aprobau talentul la pian, însă nu-i 
intelesesera niciodată ciudata pasiune pentru banala şi demodata harpă. 

Instrumentul îl primise în dar de la un bătrân irlandez care fusese 
pădurarul tatălui ei până la moartea sa, iarna trecută. Melennan o învățase 
să cânte. De asemenea, îi împuiase capul cu poveşti despre zâne, despre 
cum acestea iubeau muzica şi despre cum el însuşi îşi petrecuse cândva o 
noapte de vară ascultând melodiile sălbatice ale harpelor zânelor. Apoi 
incuviintase din cap şi spusese că Leah avea acelaşi dar. 

Amintirea o făcu să se relaxeze. Oare poveştile lui Melennan îi 
provocaseră acel ciudat... vis? Halucinatie? Un lord al zânelor în pădure! 
Probabil era nebună. 

Leah intră în camera de dimineaţă, unde mama ei stătea întinsă pe o 
sofa tapitata cu brocart. 

— Ai nevoie de ceva, mama? De un sal, poate? 

Lady Marlowe, cu părul cenusiu şi cronic nehotărâtă, dar încă păstrând 
ceva urme ale frumuseţii fragile din tinereţe, îşi ridică privirea de la 
scrisoarea pe care o ţinea în mâini. 

— Asta-i cel mai extraordinar lucru pe care l-am pomenit. Scrisoarea 
aceasta tocmai a venit de la verişoara tatălui tău, Lady Wheaton. Ea este 
una dintre naşele tale, ştii asta. 


Leah incuviinta din cap. Cu douăzeci şi unu de ani în urmă, înălţimea sa 
îi trimisese finei sale o elaborată cană de botez din argint. Asta fusese toată 
relaţia lor. 

— Andrea vrea ca tu să i te alături la Londra pentru micul sezon. După 
cum ştii, este văduvă, şi s-a hotărât că ar fi amuzant să prezinte o fată în 
societate. 

Leah icni. 

— La Londra... eu? Eu... eu habar n-aş avea cum să mă port. 

— Prostii, spuse mama ei pe un ton dezaprobator. Eşti foarte bine- 
crescută şi eşti o fată foarte frumoasă. Vei avea un mare succes. Eu şi tatăl 
tău am discutat adesea că ar trebui să te ducem la Londra, însă... 

Ridicarea ei din umeri fu o modalitate delicată de exprimare a faptului 
că un astfel de proiect fusese peste puterile ei. 

Leah abia dacă remarcă, deoarece fu şocată de observaţia că era o fată 
foarte frumoasă. Dincolo de câte un suspin ocazional după ce studia 
înfăţişarea neatrăgătoare a fiicei sale sau de constatarea cum că era păcat că 
Leah moştenise trăsăturile familiei tatălui ei, Lady Marlowe păstrase 
întotdeauna tăcerea despre aspectul fiicei sale. 

Cu voce slabă, Leah zise: 

— N-am haine potrivite pentru a apărea în înalta societate. 

— Vei avea nevoie de o garderobă nouă, desigur. 

Andrea o va alege pentru tine. Lady Marlowe împături cu grijă scrisoarea. 
Din moment ce iti vei lua doar puţine dintre hainele tale, nu-ţi va trebui 
mult sa împachetezi. Poti să pleci mâine-dimineaţă. Andrea abia aşteaptă sa 
te întâmpine. 

— Cum doreşti, mamă. 

Încă năucită, Leah părăsi încăperea şi urcă scările, îndreptându-se spre 
camera ei. In... visul ei, Ranulph îi spusese că existau mai multe moduri de 
a ajunge la Londra. Era posibil să fi aranjat el această vizită? 

Absurd! 

Apoi trecu pe lângă o oglindă de perete, mare şi cu ramă aurită, care 
atârna în holul de la etaj, şi încremeni. Imaginea din oglindă era a acelei 
Leah fermecate pe care i-o arătase Ranulph. Însă acum se putea vedea în 
întregime. Părul ei era o senzuală coamă castanie-roşcată, iar silueta ei era 
micuță, dar ispititoare, nu doar slabă. 

Cu degete tremurătoare, atinse reflexia, aşteptându-se ca aceasta să 
dispară ca o oglindire într-un lac, însă nimic nu se schimbă. După cum 


spusese mama ei, era o fată remarcabil de frumoasă. Nu, mai mult de atât. 
Era chiar superbă. De o splendoare dureroasă, care făcea să îţi stea inima în 
loc. Chiar şi în acea rochie ponosită, arăta ca o prinţesă. Niciun bărbat nu va 
fi capabil să-i reziste. 

Totuşi, după cum remarcase şi mai devreme, era încă ea însăşi. Fiecare 
dintre trăsăturile ei era, în mare, ca înainte, dar acum era rafinată până la 
perfecţiune. Tenul ei, care arătase întotdeauna foarte bine, era acum fără 
cusur. Banalii ei ochi cenuşii-verzui aveau acum o fascinantă nuanţă de 
verde — exact precum cei ai lui Ranulph al Pădurii. 

Involuntar, îşi coborî încet privirea spre palma stângă. Cu un calm 
straniu, admise faptul că Ranulph fusese real şi că ea acceptase o înţelegere 
păgână. Ce urma să aibă de plătit când avea să vină sorocul? Deocamdată, 
nu conta. În vreme ce ochii ei se îmbătau cu noua înfăţişare, era foarte 
conştientă de faptul că tot ce primise avea un preţ neştiut. 

Se desprinse cu greu din faţa oglinzii şi se grăbi spre dormitorul ei aflat 
în aripa estică. De îndată ce închise uşa, se uită în propria oglindă, temându- 
se oarecum că avea să reflecte imaginea şleampătă de dinainte. Dar din 
oglindă o privi frumoasa Leah, reflectând şi râsul voios al lui Leah. 

Exuberantă, puse jos harpa, apoi se răsuci prin cameră într-un dans 
nebun. Era frumoasă şi pleca la Londra, unde urma să aibă nenumărați 
admiratori, să se bucure de atenţie, apoi de dragoste şi să se mărite cu cel 
mai grozav dintre curtezani. Toate lucrurile la care râvnise în tăcere aveau 
să fie ale ei. 

Încă râzând, deschise larg ferestrele batante şi se aplecă în afară. 

— Pazea, Londra, sosesc! 

Leah nu se aştepta la vreun răspuns, dar un „miau” scos parcă de o 
femeie se auzi de foarte aproape. Surprinsă, privi spre stânga. 

Tolănită cu eleganţă pe creanga unui copac care creştea lângă fereastra 
ei, Leah zări o pisică magnifică, cu blană lungă şi neagră şi ochi aurii. Nu 
semăna cu nicio pisică pe care o văzuse Leah vreodată, dar se potrivea cu 
evenimentele zilei. 

— Bună ziua, spuse Leah politicoasă. Eşti vreo pisică magică de pe 
Tărâmul Zânelor? 

Pisica se strânse ca un arc, apoi făcu un salt uimitor, aterizând lin pe 
pervazul ferestrei. După aceea, îşi frecă obrazul de braţul lui Leah, torcând 
cu putere. 


Leah mângâie spinarea pisicii. Splendida blană neagră era moale ca 
mătasea. 

— Ce domnita frumoasă eşti. Nu puteai fi altceva decât o domnita. 

Pisica îşi înălţă capul aristocratic şi o privi pe Leah cu uriasii ei ochi 
aurii care păreau la fel de inteligenţi ca ai unui om. Leah clipi. Poate chiar 
era o fiinţă de pe Tărâmul Zânelor. Simtindu-se absurdă, întrebă: 

— Te-a trimis Ranulph, sa mă supraveghezi? 

Scotand un sunet dispretuitor de felină, pisica sări de pe pervaz in 
camera lui Leah, traversa graţioasă covorul si se urcă pe pat. Acolo, se 
incovriga, devenind o minge de blana care adormi. 

— Cu siguranţă ştii ce înseamnă să te simţi ca acasă, rosti amuzata 
Leah. Se aşeză pe pat, lângă pisică, şi începu s-o mângâie din nou. Mi-ar 
plăcea foarte mult să te păstrez, dar sunt sigură că ai deja o casă. 

Totuşi, nu-şi imagina cine din împrejurimi putea avea o asemenea pisică 
rară şi, evident, valoroasă. Leah cunoştea fiecare animal aflat pe o rază de 
câţiva kilometri, şi nici măcar unul nu semăna nici pe departe cu această 
creatură încântătoare. 

Pisica toarse în extaz când degetele lui Leah găsiră locul sensibil de sub 
bărbia ei. Leah întrebă: 

— Cum să te numesc? 

Pisica deschise ochii pentru un moment. În timp ce privirea ei o întâlni 
pe a lui Leah, un cuvânt se formă în mintea acesteia. Pe jumătate convinsă 


P Š si TE A zi 
că avea să rostească Bediam , Leah întrebă: 


— Te numesti Shadow ? 

Radiind de satisfacţie, pisica închise din nou ochii şi îşi vâri nasul sub 
magnifica sa coadă stufoasă. Leah era, cu siguranţă, gata să aleagă numele 
Bediam. Totuşi, fredona încântată în vreme ce îşi schimbă hainele pentru 
cină. 

* 

În dimineaţa următoare, haosul domnea la moşia Marlowe. Ranulph 
traversă domeniul şi îşi găsi refugiu în umbra unui gard viu ornamental, 
pentru a urmări pregătirile care se făceau cu ocazia trimiterii la Londra a 
domnişoarei Leah. Întâi, uriaşa trăsură pentru călătorii lungi ieşi greoaie din 
grajd. Apoi, un lacheu aduse afară un mic cufăr în care se aflau hainele 
tinerei domnite. Ranulph fu încântat să constate că ea nu îşi lua multe 
veşminte — niciodată nu fusese impresionat de garderoba ei. Din fericire, 


aceasta avea să se îmbunătăţească la Londra. Şi, desigur, când ea avea să fie 
a lui, avea să o îmbrace în raze de lună şi-n mătăsuri de-ale zânelor. 

Leah însăşi apăru, părând hartuita şi putin înfricoşată de faptul că îşi 
părăsea casa pentru prima dată în viaţa ei. În braţele ei se afla cutia în care 
îşi ţinea harpa. Pe urmele ei venea o servitoare mai în vârstă, care avea s-o 
însoţească la Londra şi, pe urmă, să se întoarcă acasă cu trăsura. În cele din 
urmă, apărură şi părinţii ei, care, aşa cum se cuvenea, îşi luară rămas-bun de 
la fiica lor. 

Ranulph o studie înfometat pe Leah. Muritorii aveau o vitalitate extrem 
de seducătoare. Suplimentul de strălucire magică o făcuse cu adevărat 
încântătoare. Dar magia lui era limitată de faptul că ea încă nu era legată de 
el — nu putuse decât să perfecţioneze trăsăturile pe care ea le avea. 

Când ea avea să fie pe deplin a lui, el avea să fie capabil să-i modifice 
aspectul după cum dorea. S-o facă înaltă, poate, sau voluptuoasă, sau s-o 
înzestreze cu părul blond-argintiu al unei regine a zânelor. Ar fi ca şi cum ar 
avea un harem personal. Poate ar fi făcut-o să aibă un lung păr negru care să 
se onduleze şi să danseze până la călcâiele ei. Cu toate că nu-i plăcuse 
niciodată părul brunet, ar putea fi o schimbare plăcută, dat fiind faptul că 
majoritatea zânelor aveau părul blond. 

Leah tocmai era pe punctul de a se urca în trăsură, când o pisică neagră 
cu blana mare se prelinse pe lângă ea şi sări înăuntru. Leah scoase pisica. 
Aceasta fu din nou înăuntru înainte ca Leah să apuce a-şi îndrepta trupul. 

Ranulph râse văzând bătălia care se desfăşura în faţa ochilor săi. Pisicile 
erau nişte animale misterioase care circulau libere între lumea zânelor şi cea 
a muritorilor. Aceasta fusese evident atrasă de mirosul magiei. 

Un lacheu prinse pisica, însă aceasta se eliberă într-o clipită din mâinile 
lui. După ce animalul fu scos din nou din trăsură, uşa fu repede închisă în 
urma lui Leah şi a servitoarei, pentru ca pisica să nu li se poată alătura. 
Aceasta execută însă o săritură magnifică, ajungând pe banchetă, alături de 
vizitiu. 

Din moment ce pisica era dar hotărâtă să meargă la Londra, Leah cedă 
cu înţelepciune şi deschise încet uşa trăsurii. Creatura sări cu eleganţă 
înăuntru şi se făcu covrig lângă ea. Lady Marlowe sugeră că, dacă fiica ei 
chiar trebuia să ia acea felină, măcar s-o pună într-un coş. Leah zâmbi şi 
spuse că nu era necesar. Ranulph era mulţumit de discernământul şi de 
flexibilitatea ei — urma să se descurce de minune când el avea să o aducă în 
lumea zânelor. 


Cu o opintire vitejească, trăsura se porni la drum. Cei doi soţi Marlowe 
şi servitorii care veniseră să-şi ia rămas-bun de la micuța lor domnişoară se 
întoarseră la activităţile lor normale. Doar Ranulph rămase să privească în 
urma trăsurii care dispăru dincolo de cotitura aleii. 

Simti un val de tristeţe combinat cu o undă de nerăbdare. Pe toţi zeii, o 
dorea! Însă trebuia să aştepte, să-i dea răgaz să devină dependentă de 
puterea frumuseţii ei şi să se îndrăgostească nebuneşte de vreun bărbat 
muritor. Abia atunci avea să fie suficient de coaptă pentru a putea fi culeasă. 

Dacă se mişca prea repede, risca s-o piardă. Îşi dăduse seama cu o zi în 
urmă că nu putea fi zorită. 

Se gândi în treacăt la Lady Kamana. O creatură stranie, dar amuzantă şi 
destul de atrăgătoare în felul ei neobişnuit. Poate s-ar putea folosi de ea 
pentru a se distra în următoarele săptămâni, care aveau să fie foarte lungi. 
Însă ea părăsise pădurea — simtise momentul când aceasta plecase, la fel 
cum simţea tot ce se petrecea pe teritoriul lui. Mânată de dorinţa ei de a 
explora noul pământ, Lady Kamana putea fi oriunde. 

Se întrebă ce-ar gândi despre ea celelalte fiinţe de pe Tărâmul Zânelor. 
Uneori, acestea puteau fi crude faţă de oricine era diferit de ele, iar el aflase 
asta pe pielea sa. 

Ideea îi veni pe neaşteptate, în vreme ce se întorcea în pădure. De ce să 
nu plece el însuşi la Londra? Locul acela era o aglomerare de pietre şi de 
oameni, dar existau parcuri cu suficientă verdeață pentru ca vizita să i se 
pară suportabilă. Avea să o poată vedea pe Leah, dar şi alte privelişti. 
Trecuse mult timp de când fusese ultima oară la Londra. 

Încercă să-şi aducă aminte când anume se întâmplase asta. Tipul acela 
Henry, cel cu şase neveste, fusese rege pe vremea aceea. De atunci, oraşul 
trebuie să se fi schimbat foarte mult. Probabil nu în bine, dar totuşi o vizită 
ar fi interesantă şi ar umple orele în care nu avea nimic de făcut. 

Avea să aştepte putin înainte să plece. Intentiona să-i dea timp lui Leah 
să se acomodeze. Cu puţin noroc, avea să fie pregătită pentru el mai curând 
decât se aştepta. 

Cu paşi uşori, intră în adâncurile primitoare ale pădurii. 


Capitolul 2 


Cu Shadow în braţele ei, Leah coborî precaută din trăsură, in fata 
imensei case din Londra a lui Lady Wheaton. Era după-amiază târziu, şi, 
după două zile petrecute într-un vehicul care huruia şi se hurducăia, se 
simţea extenuată şi deprimată. Era atât de departe de casă. De ce venise de 
bunăvoie printre străini? Ea şi însoțitorii ei îşi petrecuseră noaptea trecută la 
un popas pentru trăsuri, iar privirile pe care i le aruncaseră bărbaţii de-acolo 
fuseseră extrem de neruşinate. Cu toate că îi avea alături pe servitoarea şi pe 
vizitiul ei, îşi făcuse griji. 

Abătută, o urmă pe servitoare pe trepte, apoi aşteptă să fie primite în 
casă. Când un majordom în vârstă deschise uşa, ea spuse: 

— Eu sunt domnişoara Marlowe. Lady Wheaton mă aşteaptă. 

Majordomul întâi căscă gura, apoi îşi scutură uşor capul, ca un câine 
după baie. 

— Poftiti, domnişoară, zise el recăpătându-şi controlul. Înălţimea sa 
doreşte să vă vadă imediat. 

Cu pisica încă în braţele ei, Leah îl urmă grăbită pe servitor pe scări şi 
intră într-un budoar mic şi bogat decorat. O femeie frumoasă, înaltă, de 
vârstă mijlocie, stătea tolănită pe un şezlong tapitat cu brocart, având în 
mâini o scrisoare şi un câine mic încovrigat la picioarele ei. Majordomul 
anunţă solemn: 

— Doamnă, domnişoara Marlowe a sosit. 

Lady Wheaton lăsă scrisoarea în jos şi îşi ridică privirea. Îmbrăcată 
după ultima modă, avea trăsături puternice, frumoase şi un aer autoritar. 

Leah făcu o plecăciune cât de politicoasă putu cu o pisică destul de 
mare întinsă peste umărul ei. 

— Bună ziua, Lady Wheaton. A fost foarte amabil din partea 
dumneavoastră să mă invitaţi la Londra. 

Preţ de o clipă, Lady Wheaton se holbă la ea cu acea expresie stupefiată 
cu care Leah începea să se obişnuiască deja, urmare a modificării înfăţişării 
ei. Apoi înălţimea sa se ridică şi se apropie, cu cățelul pe urmele ei. 

— Ce încântătoare eşti! Mama ta a fost prea modestă atunci când te-a 
lăudat. O studie interesată pe Leah. Vei avea mare succes. Îţi garantez. Dar 
draga mea copilă... o pisică? 


Leah, care începuse să se însufleţească văzând admiraţia femeii, se 
înroşi. 

— Îmi cer scuze, doamnă. Shadow n-a acceptat să rămână acasă. 

Nasa ei se încruntă. 

— Nici eu, nici Rex nu suntem defel atasati de pisici. 

Rex se identifică printr-un lătrat ascuţit. Câinele topai spre Leah, părând 
gata să pună pe fugă sau să mănânce invadatorul felin. 

Shadow sări din braţele lui Leah şi se uită fix la Rex. Câinele se opri 
brusc. Apoi scheună şi se lăsă pe burtă, şi toate pornirile belicoase îi 
dispărură ca prin minune. 

Pisica păşi spre el, cu privirea aţintită în ochii câinelui, până când 
nasurile lor se atinseră. După un moment în care scânci panicat, Rex scoase 
un soi de suspin şi se relaxă. 

Shadow se îndreptă încet spre Lady Wheaton şi începu să se frece de 
gleznele ei, torcând zgomotos. Expresia iniţial dezgustată a înălţimii Sale 
dispăru aproape imediat. 

— Este o creatură foarte prietenoasă, nu-i aşa? Se aplecă şi bătu uşurel 
pisica pe cap, de parcă Shadow ar fi fost un câine. Şi destul de frumoasă 
pentru o pisică. 

Leah aproape izbucni în râs în timp ce o urmărea pe Shadow 
fermecând-o pe gazda ei. 

Lady Wheaton îşi îndreptă trupul. 

— Din moment ce Rex nu pare să obiecteze, presupun că nu-i nicio 
problemă să ţinem pisica aici, dar să nu-i permiti să-mi zgârie mobila. 

În mod cert, înălţimea sa nu ştia nimic despre pisici, altfel nu i-ar fi 
venit stupida idee că pisicile puteau fi dresate pentru a face ce vrei tu. 
Totuşi, Shadow nu zgâriase nimic deocamdată şi părea să ştie foarte clar pe 
cine trebuie să manipuleze pentru a obţine ce dorea. 

Cu voce blândă, Leah spuse: 

— Da, Lady Wheaton. Şi chiar este o pisică foarte cuminte. 

— Zi-mi mătuşă Andrea, rosti Lady Wheaton cu căldură. Probabil esti 
obosită. Vei dori să iei cina în camera ta. O să cer să ţi se trimită o tavă. 
Apoi trebuie să tragi un pui de somn bun, pentru că mâine ne vom duce la 
croitoreasă să-ţi comandam garderoba. Săptămâna viitoare organizez balul 
de toamnă. Va fi ocazia perfectă pentru a te prezenta. Îi dădu încet ocol lui 
Leah. Stai să te vadă Lady Hill, spuse ea cu satisfacţie în glas. În tot sezonul 
de primăvară trecut a vorbit insuportabil de mult despre cât de frumoasă 


este fiica ei, Mary, însă tu o pui în umbră pe fata aceea. Să te prezint va fi 
un mare triumf pentru mine. Vei fi frumuseţea sezonului. 

Un pic consternată, Leah o luă pe Shadow şi se retrase. Nu ştiuse că 
avea să fie folosită de mătuşa ei pentru a-i face în ciudă rivalei sale de multă 
vreme. Totuşi, presupuse că era o treabă inofensivă. 

În timp ce se instală într-un dormitor foarte mare şi frumos aranjat, 
gândurile ei se îndreptară spre perspectiva mult mai plăcută a unei noi 
garderobe. 

Lacheul o ajută pe Leah să se urce în trăsură. Cu un suspin, se prăbuşi 
pe bancheta din faţa mătuşii ei. 

— Habar n-aveam cat de obositor este să fi în pas cu moda. Au trecut 
deja trei zile de cumpărături şi de probe la care am fost ciupită şi împunsă 
cu acul. În vreme ce trăsura se puse în mişcare, privi pe fereastră. Pot să-mi 
scot vălul? Nu este foarte confortabil într-o zi atât de călduroasă. 

— Aşteaptă până când ieşim de pe Bond Street, îi ceru Lady Wheaton. 
Nu vreau să risc să te vadă cineva în public înainte de marea prezentare de 
la balul meu. Îşi strânse buzele. În loc să te prezint în obişnuitul şir de 
întâmpinare, o să aştept până când vor fi sosit aproape toţi oaspeţii. Apoi, 
ne vom face o mare intrare coborând scările principale. 

Leah îşi reprimă un oftat, deloc sigură că dorea să fie în asemenea 
măsură în centrul atenţiei, dar conştientă de faptul că era datoria ei să 
coopereze la planurile lui Lady Wheaton. Din fericire, începea s-o 
îndrăgească tot mai mult pe mătuşa ei cu limba tăioasă, dar cu inima 
generoasă. 

— Foarte bine, mătuşă Andrea. 

Încă plină de energie în ciuda timpului îndelungat petrecut la 
cumpărături, naşa ei spuse: 

— Este vremea să începem a discuta despre potenţialii soţi. Desigur, 
există câţiva duci din familia regală, însă nu sunt de încredere. Vreau ceva 
mai bun pentru tine. 

Slava Domnului pentru asta! Până şi Leah ştia că ducii necăsătoriți din 
familia regală erau graşi, de vârstă mijlocie şi veşnic plini de datorii. Şi, din 
câte dedusese din povestirile din ziare, nici nu erau foarte inteligenţi. Ea 
voia să se mărite cu un bărbat cu care să aibă ce discuta. 

— N-aş vrea să fiu ducesă. Aş face de râs un asemenea rang înalt. 

— Pur şi simplu ar trebui să pui mai mult pret pe tine, draga mea, zise 
Lady Wheaton repede. N-am cunoscut niciodată o femeie frumoasă care să 


aibă atât de puţină încredere în ea. În relaţiile dintre sexe, frumuseţea unei 
femei înseamnă putere. Trebuie să te foloseşti de a ta pentru a obţine 
bogăţia şi siguranţa care îi asigură unei femei o viaţă confortabilă. Garantat, 
ducii din familia regală reprezintă alegeri proaste, însă există ducele de 
Hardcastle. Este mult mai frumos decât oricare dintre bărbaţii din familia 
Hanover şi îşi caută o a doua soţie. Sprâncenele lui Lady Wheaton se 
împreunară în timp ce continuă: Hardcastle e marele premiu la târgul 
burlacilor, dar mai este şi tânărul Lord Wye — l-ai putea cuceri chiar şi daca 
doar pocnesti din degete. Cu un gest măreț, demonstra cum trebuia făcut. 
Daca iti place genul militar, există Duncan Townley, care este un erou din 
Peninsulă şi moştenitorul titlului de viconte al unchiului său. Nu este cel 
mai grozav titlu sau cel mai bogat om, dar este extrem de arătos. Dacă îţi 
plac poeţii, e Lord Jeffers. Nu e atât de frumos ca Byron şi nici ca poet nu-i 
atât de bun, însă este mult mai bogat şi are un comportament mult mai 
civilizat. 

Înainte ca nasa ei să poată continua, Leah rosti alarmata: 

— Bine, dar care sunt bărbaţii agreabilii cu siguranţă calitatea asta este 
extrem de importanţă atunci când îţi alegi un soţ. 

— Când averea este suficient de mare, nu prea mai ai nevoie să-ţi vezi 
soţul după ce i-ai făcut moştenitori. O soţie care şi-a făcut datoria faţă de 
familia soţului ei are parte de o libertate enormă, zise Lady Wheaton 
fluturând nepăsătoare din mână. Să continuăm! La fel de important ca a şti 
cine este eligibil e să ştii cine nu este. Sub nicio formă nu poţi accepta să 
dansezi cu următorii... 

Tot restul drumului, înălţimea sa pomeni mai multe nume şi descrieri 
picante ale virtuţilor sau ale defectelor fiecărui gentleman ce reprezenta un 
potenţial partener matrimonial. Până să ajungă la reşedinţa Wheaton, pe 
Leah o durea capul zdravăn. Se duse direct în camera ei şi se trânti pe pat. 

Shadow, care urmărise de la fereastră derularea întâmplărilor de pe 
stradă, sări pe duşumea şi se apropie de Leah ca să i se alăture pe pat. Leah 
strânse pisica în braţe, recunoscătoare pentru compania fără pretenţii. Într- 
un oraş ciudat şi năucitor, avea uneori senzaţia stranie că Shadow era 
îngerul ei păzitor. 

Însă, chiar mai mult decât avea nevoie de pisica ei, avea nevoie de 
muzică. Privirea i se îndreptă către harpa care stătea tăcută în cutia ei de 
lângă şifonier. Nu mai cântase de când sosise la Londra — pur şi simplu, 


fusese prea obosită. Poate, după cină... Nu, fir-ar să fie! Un maestru de 
dans venea să se asigure că Leah era expertă în toate dansurile la modă. 

Suspină, iar ochii i se închiseră încet. Peste numai câteva zile, avea să 
fie prezentată înaltei societăţi. Apoi avea să fie frumuseţea sezonului, iar tot 
acest efort avea să fi meritat. 

ok 

Monique, servitoarea frantuzoaica a lui Lady Wheaton, facea ultimele 
retuşuri la coafura lui Leah când însăşi înălţimea sa aparu în dormitorul 
fetei. 

— Sala de bal este plină şi aproape toţi bărbaţii de pe lista mea de 
pretendenți dezirabili au sosit. A venit vremea să-ţi faci marea intrare, Leah. 
Lady Wheaton zâmbi, cu ochii dansându-i în cap. Toată săptămâna trecută 
am lăsat să-mi scape aluzii despre cât de frumoasă este fina mea, aşa că 
toată lumea este înnebunită de curiozitate. Ridică-te şi lasă-mă să te privesc. 

Leah se ridică ascultătoare, iar naşa ei îi examină ţinuta, ochilor ei 
vigilenti nescăpându-le nimic. 

— Sunt sigur că te vei descurca de minune, copilo. De minune. 

— S-ar putea să leşin, spuse Leah cu glas slab. 

— Prostii. Uită-te la tine! Lady Wheaton o trase pe Leah spre oglindă. 
Eşti un războinic gata de luptă, îmbrăcat în armura frumuseţii pentru a da 
marea bătălie a sexelor. 

— Am crezut că am venit la Londra pentru dragoste, nu pentru război. 

Apoi Leah îşi văzu imaginea în oglindă şi icni, toate celelalte gânduri 
fiind uitate. Părul ei roşcat fusese aranjat într-o irezistibilă învăluire de 
bucle strălucitoare prinse pe alocuri cu câte un pieptăn de aur. Într-o 
modernă rochie decoltată a cărei fustă era acoperită de un voal străveziu 
plin cu briliante, arăta ca o superbă prinţesă a zânelor. 

Acest gând o făcu să se înfioare. Într-un fel, chiar era o prinţesă a 
zânelor — sau poate o păpuşă a zânelor — aranjată pentru a fi pe placul unui 
lord al zânelor. Privirea ei măsură reflexia din oglindă. Trebuia să-i acorde 
credit lui Lord Ranulph — când avea să vină să-şi ceară recompensa, ea nu 
avea să poată pretinde că el nu îşi respectase partea lui de înţelegere. Păr 
strălucitor, ten perfect, ademenitoare siluetă de silfidă — primise frumuseţe 
din plin. 

Se uită la Shadow care stătea ghemuită, privind-o. Ochii aurii ai pisicii 
păreau să se uite la ea călduros şi aprobator. În mod absurd liniştită de 
expresia pisicii, Leah spuse: 


— Sunt gata, mătuşă Andrea. 

Brat la brat, cele două femei părăsiră dormitorul lui Leah şi coborâră 
scara cotită, spre vestibulul care dădea în sala de bal plină cu flori. Leah se 
simţea ca şi cum trecea prin vadul unui râu de sunete reprezentate de vuietul 
conversatiilor care se ciocneau precum notele energice scoase de nişte 
muzicieni. 

Când ajunseră pe la jumătatea scării, capetele începură să se întoarcă 
spre Leah şi spre nasa ei. Tăcerea se lăsă ca un val care trecu din vestibul în 
sala de bal. Un bărbat rosti cu respect „Cerule!”, în vreme ce un altul 
exclamă: „Este, într-adevăr, o zeiţă!” 

Oaspetii din sala de bal începură să se adune în hol. Înaintea ochilor 
mariti de uimire ai lui Leah, locul de la baza scărilor se umplu cu oameni, 
privirile acestora fiind aţintite asupra ei. Cele mai multe expresii erau de 
admiraţie stupefiată, însă ici şi colo, femei cu buzele strânse îşi analizau cu 
ciudă noua rivală. 

Leah încremeni, dorindu-şi să o ia la fugă înapoi pe scări, însă presiunea 
strânsorii lui Lady Wheaton o făcu să continue coborârea. 

— Ti-am spus, şopti triumfătoare nasa ei. Uită-te la ei! Până la sfârşitul 
lunii, o să fi logodită, fata mea. 

Ajunseră la baza scărilor şi fură instantaneu înconjurate de bărbaţi cu 
ochi avizi şi cu inimi pline de dorinţă. 

— Vă rog să mă prezentaţi, Lady Wheaton! ceru un individ înalt şi 
greoi. 

De lângă el, un gentleman emoţionat zise cu accent franțuzesc: 

— Un dans, mademoiselle, trebuie neapărat să-mi rezervaţi un dans. 

Un tânăr bărbat cu ochii mari strigă: 

— iti cer mâna pentru a mă căsători cu tine, scumpa mea zeiţă. Te voi 
face contesă de Wye. 

Alte cereri, alte pretenţii se năpustiră spre ea. Leah simţea dorinţa 
izvorând din bărbaţi precum o fierbinţeală animalică. Erau înalţi, puternici, 
apropiindu-se precum o haită de lupi... 

„Tu ai vrut sa fi admirată.” Cuvintele se formară în mintea ei, uşoare şi 
ironice. Lord Ranulph o urmărea, poate, în vreun mod ciudat, caracteristic 
zânelor? 

Usoara tachinare a gândului o întări. Ei bine, dorise admiraţie. Avea 
doar nevoie de timp pentru a se acomoda cu atât de multă atenţie. Primul 
val de panică se retrăgea deja. 


Lady Wheaton începu să facă prezentările şi să repartizeze dansurile 
protejatei sale. Leah era mai mult decât dornică să o lase pe naşa ei să se 
ocupe de asemenea lucruri. Ea îşi folosea propria energie pentru a-şi păstra 
mintea limpede. Păcat că nu participase niciodată la un bal înainte, când 
avusese o înfăţişare obişnuită, ştearsă. Dar, desigur, cu înfăţişarea ei ştearsă, 
n-ar fi fost invitată nicăieri. 

După toată agitația prezentărilor, fu încredinţată primului ei partener de 
dans, Lord Wye, tânărul bărbat care o ceruse virtual în căsătorie înainte de 
a-i fi aflat măcar numele. Acesta era unul dintre curtezanii dezirabili 
descrişi de Lady Wheaton, ceea ce însemna că era posesorul unei averi 
colosale şi al unui titlu impresionant. 

Din păcate, nu era deloc vorbaret din fire. În timpul dansului, nu făcuse 
decât să se holbeze cu adoratie la Leah. Bănuia că nu era mai în vârstă decât 
ea. Se simţea sfâşiată între empatia pentru timiditatea lui şi amuzamentul 
stârnit de felul cum se înroşea ori de câte ori ea se aventura să facă un 
comentariu. Zâmbetul pe care i-l adresă la sfârşitul cadrilului îl reduse la o 
bâlbâială incoerentă. 

Următorul ei partener, ducele de Hardcastle, avea o exprimare mai 
coerentă. Avea în jur de 35 de ani, era văduv şi un om de lume care se afla 
în fruntea listei lui Lady Wheaton. Era un bărbat frumos, şi făcu comentarii 
spirituale ori de câte ori derularea dansului îi aducea unul lângă altul. Una 
peste alta, era un posibil sot bun, doar că privirea lui fierbinte şi înfometată 
părea să o dezbrace până la piele. 

Totuşi, deşi Hardcastle îi stârnea o oarecare nelinişte, simţi strălucirea 
triumfului la gândul că el o dorea. Nimeni nu o dorise vreodată pe Leah cea 
ştearsă. 

Ea făcu o plecăciune la sfârşitul dansului. 

— Mulţumesc, alteta. Sunteţi foarte amabil. 

— Amabilitatea n-are nimic de-a face cu asta. Ochii lui cu pleoape grele 
o studiară cu o intensitate mistuitoare. Pe curând, domnişoară Marlowe. 

O conduse înapoi la Lady Wheaton, care profită de intervalul dintre 
dansuri pentru a le-o prezenta pe Leah unora dintre cele mai putemice 
femei care conduceau societatea londoneză. Leah îşi revenise suficient din 
nervozitatea de mai devreme, astfel încât reuşi să zâmbească, să facă 
reverente şi să rostească formulele de prezentare fără să se bâlbâie. 

Evoluţia ei fu urmată de comentarii aprobatoare de genul „Ce maniere 
frumoase are fata asta” şi „Îţi face cinste, Andrea”. 


Leah era tentată să râdă. Ea doar punea în practică politeturile învăţate 
de orice copil în şcoala primară, însă, cu toate astea, unele dintre femeile 
acelea reactionau ca şi cum comportamentul ei era nefiresc. Asta însemna 
fie că marile frumuseți erau de obicei lipsite de maniere, fie că Leah era 
apreciată pentru buna-cuviinta mai mult decât ar fi fost o fată mai putin 
frumoasă. 

Până la sfârşitul acelei seri lungi, ajunsese să se bucure de fiecare 
fărâmă din admiraţia care îi era adresată. Lady Wheaton avea dreptate — 
asta însemna putere. Privirile calde erau ca un balsam după o viaţă întreagă 
în care fusese ignorată. Cele mai simple remarci pe care le făcea Leah erau 
salutate cu râsete, de parcă ea ar fi fost deosebit de spirituală. Fiecare 
zâmbet al ei era primit ca un dar preţios. Dansurile cu ea erau căutate ca şi 
cum ar fi fost Sfântul Graal. 

Devenise frumoasa societăţii — şi era încântată de asta. 


Capitolul 3 


După două săptămâni de activitate socială, Leah era universal 
recunoscută drept „frumuseţea sezonului”. Fuseseră livrate atât de multe 
flori, încât fiecare cameră de la reşedinţa Wheaton era înmiresmată. Ea 
începuse să facă o colecţie cu poeziile care îi fuseseră trimise. Jumătate 
dintre ele proveneau de la Lord Jeffers, un adorator care era poet de curte şi 
burlac eligibil. După cum spusese Lady Wheaton, nu era un poet la fel de 
bun precum Byron, însă omul avea o întorsătură frumoasă de frază. 

Odihnindu-se în camera ei înainte de a începe să se pregătească pentru 
balul de la faimosul palat al ducelui de Hardcastle, Leah zâmbi citind ultima 
realizare trimisă de Lord Jeffers, apoi o dădu deoparte. Poetul era 
încântător, dar îndrăgostit mai degrabă de ideea de dragoste decât de ea. 

Se relaxă în fotoliul cu rezemătoare pentru cap, apreciind acea perioadă 
de pace şi linişte. Fuseseră prea puţine asemenea momente în ultimele două 
săptămâni. 

— Este foarte incitant să fi o frumuseţe, Shadow, însă nu m-am 
îndrăgostit încă, spuse ea oftând. Nici măcar n-am întâlnit pe cineva de care 
să vreau să mă îndrăgostesc. Este ceva în neregulă cu mine? 

Pisica întoarse capul spre Leah, ca şi cum o asculta cu adevărat. Un 
gând se născu în mintea lui Leah: „Încă n-ai întâlnit bărbatul potrivit”. 

Leah nu mai era surprinsă de asemenea incidente. Dacă, după cum se 
ştia, toate pisicile erau fermecate, ea era pe jumătate convinsă că Shadow 
fusese trimisă de Lord Ranulph ca un soi de gardian. Dacă vrăjitoarele 
aveau animalele lor, zânele de ce să nu aibă? 

O urmă de dezgust trecu prin mintea lui Leah. Îi zâmbi pisicii care îşi 
flutura iritată coada stufoasă. 

— Consideri că acest gând este insultător? îmi pare foarte rau. 

Se duse să-şi ia harpa din cutia sa, apoi se aşeză din nou şi îşi trecu 
degetele peste strune. Notele familiare o făcură să zâmbească de plăcere. Se 
instală comod pentru a cânta de-adevăratelea. Degetele îi erau puţin 
intepenite, dar îşi recăpătară rapid mobilitatea. 

Păru să fi trecut doar o clipă până când intră Monique. Camerista rosti 
scandalizată: 

— M'zelle ar trebui să vă îmbrăcaţi deja pentru bal! 


Leah dădu să protesteze că voia să-şi petreacă seara cântând, dar se opri. 
Venise la Londra ca să găsească dragostea. Urma să aibă vreme pentru 
muzică mai târziu. 

Dansul se încheie, iar ducele de Hardcastle se înclină pentru a săruta 
mâna lui Leah. 

— Valsaţi minunat, domnişoară Marlowe. Dar, desigur, dumneavoastră 
sunteţi minunată în toate privintele. 

Roşie la faţă fiindcă făcuse un efort rotindu-se în dans, Leah îşi plecă 
graţioasă capul. 

— Pentru a dansa bine vals este nevoie de un partener bun. 

Gura ducelui se arcui într-un zâmbet ca de prădător. 

— Sunteţi la fel de spirituală pe cât sunteţi de încântătoare. 

Nu fusese nimic foarte spiritual, însă Leah se obişnuise deja cu 
asemenea reacţii exagerate. Ducele puse mâna ei înmănuşată pe braţul lui şi 
continuă: 

— Este foarte cald în sala de bal. Haideţi în grădina mea să respirăm 
puţin aer proaspăt. 

Leah ezită. Acesta venise la reşedinţa Wheaton de câteva ori, 
întotdeauna îi solicita câte două dansuri la fiecare eveniment, iar o dată o 
scosese la plimbare. Mătuşa Andrea îi spusese că, în cluburi, se făceau 
pariuri că Leah avea să fie următoarea ducesă. Leah nu era sigură ce simţea 
în privinţa aceasta. Hardcastle era un personaj impresionant şi, cu siguranţă, 
o partidă strălucită, însă el o făcea în continuare să se simtă nervoasă în 
preajma lui. Trebuia să-l cunoască mai bine. 

— Mi-ar plăcea să respir nişte aer proaspăt, alteta, în vreme ce el o 
conducea prin aglomerata sală de bal, Leah îi studie pe ceilalţi oaspeţi. Îşi 
imaginase că, la Londra, avea să se împrietenească rapid cu alte tinere 
femei, aşa cum făcuse acasă, dar acest lucru nu se întâmplase. Fetele cu 
adevărat dragute erau geloase, iar cele care arătau acceptabil o evitau. 
Amintindu-şi de zilele ei serbede, bănuia că acestea credeau că ea era 
interesată doar de găsirea unui termen de comparaţie pentru frumuseţea ei. 
Acest gând o întrista. Nu se gândise că frumuseţea avea drept consecinţă 
lipsa de prietene. 

Privirea ei se opri asupra unei tinere femei frapant de frumoasă, cu părul 
auriu. Era aproape de vârsta lui Leah şi, în loc să se încrunte la ea, îi adresă 
o tentativă de zâmbet. Leah dădu să-i zâmbească la rându-i, însă îşi dădu 


seama că blonda avea ochii de un verde intens. Exact ca ai lui Lord Ranulph 
şi ca ai ei înseşi. 

Hardcastle făcu o remarcă, iar Leah îşi întoarse repede privirea de la 
femeia cu ochi verzi. Oare era o zână sau o altă muritoare care făcuse o 
înţelegere diavolească? Leah îşi dădu seama că nu dorea să cunoască 
răspunsul. 

În timp ce orchestra începea din nou să cânte pentru un alt dans, ducele 
o conduse pe Leah prin uşile frantuzesti. Alte câteva cupluri se aflau pe 
terasa din piatră, perfect vizibilă din sala de bal, aşa că nu i se păru 
necuviincios să îl însoţească. 

Însă când el o îndrumă spre treptele care duceau în grădina întunecată, 
Leah se opuse. 

— Nasa mea mi-a spus că nu trebuie să rămân niciodată singură cu un 
bărbat. 

Sprâncenele lui se ridicară nerăbdătoare. 

— Eu nu sunt un bărbat. Sunt ducele de Hardcastle. Lady Wheaton ar fi 
întru totul de acord. 

Înainte ca Leah să poată protesta din nou, ajunseseră deja pe o alee 
pietruită care ducea în inima imensei grădini. Era plăcut să fi înconjurat de 
copacii întunecaţi şi umbroşi şi de parfumul plantelor care cresteau, în loc 
să te afli printre oaspeţii flecăritori de la bal şi trupurile lor asudate. Leah se 
relaxă, bucurându-se de aerul răcoros şi de faptul că era însoţită de unul 
dintre cei mai importanţi lorzi ai Angliei. Această scenă ar fi fost de 
neimaginat cu o lună în urmă. 

— Grădina dumneavoastră pare încântătoare, alteta. Mi-ar plăcea s-o 
văd cândva, la lumina zilei. 

— Când doriţi, draga mea domnişoară. 

Vocea lui avu ceva ciudat, dur. 

Aleea mărginită de copaci dădea într-un spaţiu deschis. Cu toate că 
noaptea era fără lună, stelele luminau suficient pentru a se zări contururile 
unei statui de marmură aflate în mijlocul unei fântâni arteziene molcome. 
Leah îşi miji ochii pentru a vedea statuia mai bine, apoi se îmbujoră, 
încântată că era întuneric. Sculptura părea să reprezinte o femeie goală 
îmbrăţişând cât se poate de indecent o lebădă. 

Hotărându-se ca încălcase suficient de mult regulile bunei-cuviinte, 
spuse: 

— Vă rog să mă conduceţi înapoi, alteţă. Începe să-mi fie frig. 


— O să vă încălzesc eu. 

Nota dură pe care o desluşise mai devreme era mai accentuată acum, şi, 
brusc, braţele lui ajunseră în jurul ei, iar buzele lui le striviră pe ale ei. Când 
încercă să protesteze, limba lui groasă se strecură printre buzele ei. 

Ea se sufocă, simțind cum i se face rău. Îşi propti mâinile în pieptul lui 
şi îl împinse, însă reuşi doar să se desprindă din revoltătorul sărut. 

— Alteță, vă rog! V-aţi pierdut cu firea. 

— Asta numai din cauza ta, scumpa mea, rosti el cu glas răguşit. Mâna 
lui cobori şi o strânse de fese, apăsând-o cu putere de trupul lui fierbinte şi 
obscen de umflat. Eşti cea mai fascinantă creatură pe care am văzut-o 
vreodată. Mă faci să înnebunesc de dorinţă. 

Socata de intimitatea nedorită, ea se rasti: 

— Asta nu-i vina mea! 

Încercă să scape din nou, însă el îşi mentinu strânsoarea. Una dintre 
mâinile lui bâjbâi până îi cuprinse pieptul. Ajunsă aproape în pragul isteriei, 
ea gâfâi: 

— Daţi-mi drumul sau o sa tip! 

— Pentru numele lui Dumnezeu, nu te mai agita atât, zise el nerăbdător. 
Nu te-aş seduce în propria grădină dacă intenţiile mele n-ar fi onorabile. 

Înainte ca ea să poată spune că asta nu era seducţie, ci viol, gura lui o 
strivi din nou pe a ei. Conştientiză cu oroare că îi ridica fusta. Dumnezeule, 
nu avea să fie niciodată în stare să se elibereze. El era prea puternic, prea 
hotărât să facă după pofta inimii. lar dacă izbutea, ei nu îi mai rămânea 
decât să se mărite cu el. 

În mintea ei, auzi cuvintele reci: „Iu ai vrut frumuseţea care să-i 
înnebunească pe bărbaţi”. Oare era Lord Ranulph din nou? Dar ea nu-şi 
dorise aşa ceva! 

Deodată, o voce dură se răsti: 

— Las-o în pace! 

Nou-venitul îşi însoţi porunca şi cu desprinderea fizică a ducelui de 
Leah. Luptându-se să-şi recapete răsuflarea, Leah se dădu îndărăt câţiva 
paşi şi încercă să-l vadă pe salvatorul ei. În întuneric, acesta era doar o 
umbră fără chip. De înălţime mijlocie, cu umeri lati — si cu o coordonare 
perfectă. 

— La naiba, domnule, ai idee cine sunt eu? mârâi ducele la bărbatul 
care intervenise. 


— Cred că da, se auzi replica îngheţată. Această purtare nu-ţi face 
cinste, alteta. 

— Mă critici pe mine? rosti Hardcastle, nevenindu-i să creadă. Cum 
indraznesti să intervii între un bărbat şi viitoarea lui soţie? 

— Nu mi s-a părut o femeie dornică să-ţi accepte avansurile, replica 
bărbatul. Am greşit crezând astfel, domnişoară? 

— Zi-i acestui nebun că suntem logoditi, porunci Hardcastle. 

Leah vru să spună că nu s-ar mărita cu ducele nici dacă ar fi ultimul 
bărbat al creştinătăţii, însă îşi aminti la vreme că nu ar fi înţelept să 
umilească un om care avea atâta putere. Şi, sincer vorbind, el nu avusese 
niciun motiv să creadă că ea nu i-ar accepta cererea în căsătorie. 

— Cu toate că nu pun la îndoială intenţiile dumneavoastră onorabile, 
alteta, ati omis formalitatea de a-mi cere mâna, rosti ea cu grijă. Îmi faceţi o 
mare onoare, dar... dar nu cred că am fi potriviti. 

— N-am fi potriviţi! zise Hardcastle, nevenindu-i să-şi creadă urechilor. 
Un nimeni ca tine refuză şansa de a deveni ducesă? 

— Da, rosti ea cu voce şoptită. 

Lui Hardcastle îi căzu falca. Apoi expresia îi deveni dispretuitoare. 

— Te-am considerat demnă să-mi devii soţie, însă nu eşti decât o 
fetişcană proastă şi impertinentă. Ai perfectă dreptate — nu ne-am potrivi 
absolut deloc. O să-i spun naşei tale să-şi cheme trăsura pentru că nu te 
simţi bine. Şi iti sugerez ca, pe viitor, să renunti la trucurile viclene care îl 
pot face pe un bărbat să creadă că are parte de afectiunea ta. 

Se răsuci pe călcâie şi o luă din loc. Leah rămase acolo tremurând, până 
când salvatorul ei rosti cu blandete: 

— Stati jos. 

O conduse către o banca. Ea se aşeză încet pe piatra rece. 

— Mulţumesc, spuse ea cu glas tremurător. Când am ieşit să luăm aer, 
eu... eu habar n-am avut care erau intenţiile lui. 

— Nu e greu de presupus că un bărbat care duce o fată într-o grădină 
întunecată nu are în minte nimic bun, zise salvatorul ei pe un ton sec, în 
vreme ce îşi scotea haina şi i-o punea pe umeri. Vă sugerez să nu mai 
raspundeti unor asemenea invitaţii decât dacă intenţionaţi să acceptaţi 
avansurile gentlemanului respectiv. 

Avea o voce profundă, cu adevărat minunată. În vreme ce strângea 
recunoscătoare în jurul trupului haina care păstra căldura lui, încercă din 
nou să-i zărească faţa, însă nu reuşi. Era doar o siluetă în umbrele 


întunecate. Dorindu-şi ca el să aibă o părere bună despre ea, spuse cu toată 
sinceritatea: 

— Chiar n-am încurajat avansurile ducelui, în ciuda celor zise de el. 

— Atunci, presupun că sunteţi foarte frumoasă, rosti el pe un ton cinic. 
Bărbaţii bogaţi au tendinţa de a crede că femeile frumoase li se cuvin, iar 
femeile frumoase au tendinţa să presupună că merită bogăţia. Este genul de 
afacere care există din vremuri imemoriale, aşa că, probabil, ducele poate fi 
iertat pentru această neînțelegere. 

— Ce prostie, pufni ea. Căsătoria ar trebui să aibă mai multă legătură cu 
dragostea decât cu bogăţia şi cu frumuseţea. 

— Sunteţi foarte tânără, zise el, însă vocea i se mai înmuiase. 

Gura ei se arcui într-un zâmbet trist. 

— Presupun că da. Însă nu-mi face plăcere să mi se atragă atenţia 
asupra acestui lucru. 

— Nici mie nu mi-ar face plăcere, fu el de acord. Dar dacă vă simtiti 
suficient de bine, dati-mi voie să vă conduc. Cu siguranţă că mătuşa 
dumneavoastră vă aşteaptă. 

În tăcere, Leah se ridică şi îi luă braţul. Era dur şi musculos sub 
materialul cămăşii. Putere care fusese folosită pentru a o proteja, nu pentru 
a o ataca, în timp ce mergeau prin grădină, ea spuse: 

— Sper că ducele nu mă va distruge din punct de vedere social. 

— N-o va face, zise salvatorul ei pe un ton încrezător. S-ar pune pe el 
însuşi într-o lumină proastă. 

Când ajunseră pe laterala palatului, tortele aprinse care erau insirate de- 
a lungul aleii principale o dădură la iveală pe Lady Wheaton, care aştepta 
lângă trăsură, având pe chip o expresie îngrijorată. Cu toate că Leah ar fi 
dorit să vadă faţa salvatorului ei, nu voia ca el s-o vadă pe a ei, nu după 
toate cele întâmplate. 

Se opri şi îşi dădu jos haina lui. În timp ce i-o înapoie, îi zise: 

— Vă mulţumesc din suflet, domnule. Şi... vă rog, nu mă urmăriţi cu 
privirea în vreme ce plec. 

Intelegandu-i dorinţa, el rosti amuzat: 

— Să rămânem străini în noapte, cu toată stânjeneala ascunsă bine în 
întuneric. Dar dacă ne vom întâlni din nou? 

— Vom pretinde că asta nu s-a întâmplat niciodată, spuse ea cu 
fermitate. 


— Cum doriţi, zise el şi făcu o plecăciune, cămaşa lui întrezărindu-se în 
întuneric. 

Şi ea făcu o plecăciune, sperând să se reîntâlnească la un moment dat, în 
circumstanţe mai normale. Apoi, cu capul sus, traversă pajiştea acoperită cu 
iarbă moale, îndreptându-se spre naşa ei. 

Salvatorul ei o urmări vreme de un moment, ridicându-şi inconştient 
haina spre faţă, ca şi cum ar fi căutat o urmă a parfumului ei. Apoi se 
întoarse în grădina întunecată, înainte ca ea să fie luminată suficient pentru 
ca el s-o poată identifica pe viitor. 

* 

Ascuns în cele mai adânci umbre ale grădinii, Ranulph o urmări pe Leah 
alăturându-se naşei ei, capabil să vadă ca o pisică în întuneric. Se afla în 
Londra de câteva zile, explorând marile parcuri, însă revenise mereu printre 
desele tufişuri şi printre copacii în mijlocul cărora se afla reşedinţa 
Wheaton. Înfometată, privirea lui o urmări pe Leah urcându-se în trăsură. 
Pe toţi zeii, se săturase să aştepte! 

Mâna lui se încleştă pe mânerul sabiei. Dacă, în seara asta, s-ar fi aflat 
mai aproape, poate l-ar fi ucis pe duce când betivanul acela o atacase. 
Noroc că un alt muritor sosise la timp pentru a o salva pe Leah. Ar fi 
înfuriat toate puterile de pe Tărâmul Zânelor dacă l-ar fi ucis pe duce din 
cauza unei femei muritoare. Datoriile trebuie întotdeauna plătite, iar cele 
dintre zâne şi muritori cântăreau cu adevărat greu. 

Concentrat asupra gândurilor sale, Ranulph se răsuci periculos de 
alarmat atunci când o mână caldă îi atinse încheietura. Strânsoarea mâinii 
sale pe sabie se relaxă când văzu că fusese abordat de Lady Kamana, zâna 
indiană. 

— Tu, din nou, spuse el cu voce rece, cu toate că, în realitate, fu 
încântat s-o revadă. Credeam că te-ai alăturat deja vreuneia dintre curţile de 
zâne. 

— Nu, domnul meu. Îşi dădu capul spre spate. Părul ei lung şi negru era 
strâns într-o luxuriantă coadă mătăsoasă prinsă, la fiecare 15 centimetri, de 
câte un inel din aur, vârful ei măturând pământul. N-o să-mi aleg un 
domiciliu permanent până când nu văd cât mai mult din lumea ta. 

Uitase cât demult semăna vocea ei cu torsul unei pisici. În loc de 
mătăsurile indiene, acum era înveşmântată într-o provocatoare rochie în 
stilul celor purtate de marile doamne din societatea londoneză. În mod 
pervers, ţinuta englezească o făcea să pară şi mai exotică. 


— Ai făcut-o pe tdrdncuta ta să fie foarte frumoasă, observă ea. 

— Ai recunoscut-o? întrebă el surprins. 

— Desigur. N-ai fi putut s-o faci să aibă o înfăţişare atât de frumoasă 
dacă asta nu i-ar fi reflectat sufletul. Este tânără cum numai muritorii pot fi, 
însă inima ei este bună, iar muzica arde în ea ca un foc pur. Dacă n-ar fi aşa, 
toată strălucirea fermecată cu care ai înzestrat-o ar fi ceva neînsemnat, 
capabil să-i convingă doar pe muritori. 

— Muritorii sunt uşor de amăgit, spuse el pe un ton sec. Am făcut-o 
vedeta Londrei, dar prostuta asta de fată nu s-a îndrăgostit încă, iar eu nu-mi 
pot cere plata până când n-o face. 

— Ai răbdare, Lord Ranulph. Îşi va găsi curând dragostea vieţii ei. Un 
zâmbet se desluşi în vocea femeii. Foarte curând. 

Ranulph se încruntă. 

— Zânele de pe tărâmul tau vad dar viitorul? Eu îl pot simţi uneori, însă 
nu detaliat. 

— Când mă concentrez, văd tiparele destinului ca nişte fire argintii care 
străbat timpul şi spaţiul, zise Kamana încet. Acestea se ating şi creează 
reţele de dragoste, de ură şi de prietenie. 

— O poţi vedea pe Leah legată de mine? întrebă Ranulph repede. 
Simţise că, în curând, avea să-şi împartă domeniul cu un altul, însă era 
posibil ca dorinţa să-i denatureze intuiţia. Creezi că îmi va fi ea consoartă? 

— Nu te teme, domnul meu. Îţi văd firul destinului intersectându-se cu 
al consoartei tale şi formând un nod care vă va lega pentru eternitate — sau 
pe-aproape. Kamana îşi trecu coada grea printre degete, jucându-se absentă 
cu inele de aur care o ţineau strânsă. Ca toate darurile, al meu este o 
binecuvântare mixtă. Mi-am urmat propriul fir al destinului până aici, fără 
să ştiu că are să fie cât pe ce să mă distrugă. 

— Ai spus că traversarea a fost dificilă, zise el imaginându-şi lunile în 
care fusese captivă pe vas. 

Ea rămase tăcută vreme de un moment lung, obişnuita ei vivacitate 
strălucitoare încremenind. 

— Chiar mai dificilă decât ţi-am spus prima dată când ne-am întâlnit. 
La începutul călătoriei nu au existat suficiente plante vii pe navă. Muritorul 
care le aducea în Anglia m-a găsit zăcând printre arbuştii lui. Mi-a înţeles 
boala şi, cu toate că eu nu prea puteam vorbi, a cerut ca vasul să se oprească 
lângă o mică insulă tropicală. Am stat acolo zile întregi, iar eu mi-am 
recăpătat forţele printre flori şi palmieri. Când nava şi-a continuat drumul, 


muritorul a adus mai multe plante în cală, pentru a mă ajuta să 
supraviețuiesc restului călătoriei. 

— Dar a obţinut un preţ de la tine, rosti Ranulph pe un ton categoric. 
Este obiceiul dintotdeauna al muritorilor să obţină comori de la zâne când 
ne aflăm la cheremul lor. 

Ea zâmbi scurt în întuneric, strălucind din nou. 

— Da, a cerut ceva, însă nu pentru el. Doar să-l feresc pe nepotul lui 
drag de moarte în luptă, iar apoi să-l ajut să-şi găsească o soţie bună. A fost 
un preţ pe care nu m-a deranjat să-l plătesc. 

— Ai avut noroc. 

— Am urmat doar firul destinului. Făcu o plecăciune englezească 
perfectă. Noapte bună, domnul meu. Intentionez să stau în Londra o vreme, 
aşa că ne vom mai întâlni. 

El se înclină, apoi dispăru în umbrele din grădina ducelui. 

Kamana rămase pe loc şi îl urmări îndepărtându-se, privirea ei interioară 
studiind firul argintiu al destinului lui. 


Capitolul 4 


Cu Lady Wheaton alături, Leah intră în sala de bal a ducelui de 
Candover cu încrederea gratioasa care devenise atât de firească pentru ea. 
Îşi revenise după incidentul cu ducele de Hardcastle şi avusese grijă să nu 
mai rămână niciodată singură cu vreunul dintre admiratorii ei. De 
asemenea, îşi imbunatatise stilul de a flirta, ceea ce îi permitea să-i 
controleze mai uşor pe bărbaţii care se îngrămădeau în jurul ei. Flirtatul era 
un joc distractiv în sine şi care iti permitea să-i tii pe oameni exact la 
distanţa dorită. 

— Pregăteşte-te, draga mea, ai fost zărită, murmură Lady Wheaton. 

Bărbaţii se apropiau deja de ele. Pe cei mai mulţi, Leah îi cunoştea, însă 
erau şi câţiva străini atraşi ca fluturii de flacără. Câţiva dintre ei îi cerură 
imediat lui Lady Wheaton să îi prezinte lui Leah. Lord Wye se protapi în 
faţa ei şi se înclină. 

— Aratati exceptional de bine azi, domnişoară Marlowe. 

— Mulţumesc, spuse ea cu un zâmbet prietenos. 

Deja refuzase trei cereri în căsătorie din partea lui Lord Wye, însă acesta 
nu renuntase încă. 

Lord Jeffers declamă: 

— Frumoasa, paseste ca zborul unei rdndunele. Ezita. Este primul vers 
al noului meu poem, dar nu sunt sigur, deocamdata, daca formularea e buna. 

Leah îi atinse mâna. 

— Sunt sigură că o să reusiti, spuse ea cu căldură. 

Apoi se întoarse pentru ca Lady Wheaton să poată face prezentările. În 
ultimele săptămâni, Leah învățase cum stătea treaba cu relaţiile sociale. De 
fapt, descoperise că frumuseţea făcea ca aproape toate lucrurile să fie 
uşoare. 

Totuşi, asta n-o ajuta să găsească pe cineva de care să se îndrăgostească. 
Cei mai atrăgători bărbaţi pe care îi cunoscuse aveau căsnicii fericite, 
precum gazda ei recent căsătorită, ducele de Candover. Nedorind nimic de 
la ea, astfel de bărbaţi erau companioni relaxaţi şi încântători. 

La fiecare eveniment social la care lua parte, îl căuta pe bărbatul care o 
salvase de ducele de Hardcastle, însă fără succes. Era posibil să fi fost un 
servitor sau, poate, un grădinar, nu un oaspete? Îi venea să-şi dea palme 


pentru că, în acea seară, fugise ruşinată, în loc să facă totuşi cunoştinţă cu 
el. Ei bine, poate era însurat şi indisponibil. 

Leah tocmai se întorsese după ce valsase cu un baronet corpolent, când 
Lady Wheaton murmură din spatele evantaiului deschis: 

— Căpitanul Duncan Townley tocmai a sosit. Nu prea participă la 
evenimentele sociale, aşa că este singurul dintre posibilii pretendenți 
dezirabili pe care nu l-ai întâlnit. Îşi bătu gânditoare buzele cu evantaiul. 
Din moment ce nimeni altcineva nu ţi-a stârnit interesul, poate că o va face 
el. Jumătate dintre femeile din Londra îl adoră. A fost erou la Waterloo, să 
ştii, şi este mostenitorul unui viconte. 

Leah îşi îndreptă privirea către uşă, apoi îşi tinu respiraţia involuntar. 
Bărbatul care tocmai intrase era uimitor, prototipul eroului îndrăzneţ, 
impetuos, care ar fi făcut să se înmoaie genunchii oricărei femei. Deşi nu 
exceptional de înalt, trupul său zvelt, cu umeri lati, radia o virilitate 
profundă. O suvita de păr negru şi ondulat îi cădea pe frunte, în vreme ce el 
studia sala de bal cu ochii având pleoapele pe jumătate coborâte. Leah 
încercă să-i estimeze vârsta. Nu era bătrân — avea, cu siguranţă, sub treizeci 
de ani. Uimită, şopti: 

— E magnific! 

Pentru o fracțiune de secundă, se gândi că el o remarcase. Apoi vederea 
îi fu blocată de femeile care se înghesuiau în jurul lui. Intelegea perfect. De 
fapt, se văzuse nevoită să-şi reprime dorinţa nebună de a se îndrepta spre 
Duncan Townley, de a-şi petrece braţele pe după gâtul său şi de a anunţa că 
ea era destinul lui. 

Ce prostie! Sau nu? În viaţa ei exista, dintr-odată, magie. Era posibil ca 
Ranulph s-o fi trimis la Londra pentru a-l întâlni pe Duncan Townley? 
Lordul zânelor spusese că ea putea avea dragostea eroilor, dacă îşi dorea. 

Zambind la vederea reacției protejatei ei, Lady Wheaton spuse: 

— Să ţi-l prezint? 

— Nu încă. Trebuie să mă duc în camera de toaletă a doamnelor şi să- 
mi aranjez părul. 

Mai nervoasă decât fusese în seara prezentării ei, Leah se scuză fata de 
cercul admiratorilor ei şi se retrase. Dar, după ce îşi verifică înfăţişarea, în 
loc să se întoarcă în sala de bal, se duse în camera de muzică, din fericire 
goală. 

Se lăsă să cadă pe taburetul din faţa pianului şi se sili să respire încet. 
Trebuia să fie calmă atunci când naşa ei avea să i-l prezinte pe Duncan 


Townley. Cu un astfel de bărbat, care putea cuceri orice femeie, avea nevoie 
de fiecare fărâmă a frumuseţii şi a farmecului ei. Nici nu putea să pară prea 
nerăbdătoare. În ultimele săptămâni, aflase destule despre bărbaţi pentru a 
şti că multi erau captivati de femeile care păreau inabordabile. 

Privirea ei se îndreptă spre clapele pianului. Incapabilă să reziste, îşi 
scoase mănuşile şi începu să cânte încet, astfel încât să nu se audă din sala 
de bal. Mozart o relaxa, amintindu-i cine era cu adevărat. În unele zile, se 
temea că era în primejdie să se piardă pe sine. 

Până să termine prima piesă, fu atât de captivată de muzică, încât trecu 
imediat la Sonata lunii, a lui Beethoven. Ghemul de tensiune care o insotise 
de când venise la Londra se dizolvă. Cu ochii închişi, cânta atingând uşor 
clapele, legănându-se încet înainte şi înapoi în vreme ce mâinile ei 
convingeau divina melodie să curgă din instrument. 

La sfârşit, suspină fericită, cu capul plecat în timp ce mâinile ei se 
odihneau pe claviatură. Apoi sunetul unor aplauze o făcu să tresară, 
smulgând-o din reverie. 

Gura ei se deschise brusc. Socata, văzu că Duncan Townley stătea in 
pragul uşii şi o aplauda. Privirile lor se întâlniră vreme de un moment 
încordat. În ochii lui, văzu acelaşi gen de interes intens pe care îl simţea ea 
pentru el. 

El intră în încăpere cu mişcări care îi aduseră aminte de supletea unei 
pantere şi care o făcură să-şi concentreze atenţia asupra lui. 

— Deci aici vă ascundeaţi, frumoasă domnita, rosti el cu o voce 
profundă, precum ciocolata groasă. V-am văzut mai devreme, în sala de bal, 
însă aţi dispărut înainte de a putea ajunge la dumneavoastră. De-atunci vă 
caut. Se opri lângă pian. Cantati extraordinar de bine. 

Inima lui Leah începu să bată de trei ori mai repede. Vocea, înălţimea şi 
conformatia — acesta era bărbatul care o salvase de ducele de Hardcastle. 

— Mulţumesc! spuse ea şi fu uimită de cât de fermă era vocea ei. 
Dumneavoastră sunteţi Duncan Townley, iar eu sunt Leah Marlowe. Din 
moment ce naşa mea avea de gând să ne prezinte unul altuia, putem afirma 
că formalitatile au fost îndeplinite corespunzător. 

De îndată ce ea vorbi, sprâncenele lui se ridicară de uimire. Probabil şi 
el recunoscuse vocea ei. Ce prostie din partea ei să creadă că era posibil să 
pretindă că prima lor întâlnire nu avusese loc! 

— În afară de asta, ne-am mai întâlnit în grădina de la reşedinţa 
Hardcastle. Vă sunt foarte îndatorată, căpitane Townley. 


— Deci dumneavoastră ati fost! exclamă el. Cu vocea dumneavoastră ca 
nişte clopoței. Privirea lui era aproape fioroasa prin intensitatea ei. 
Comportamentul lui Hardcastle a fost incalificabil... Dar acum înţeleg mai 
bine de ce a uitat de bunele maniere în modul în care a făcut-o. 

Leah se îmbujoră, şi îşi dori să n-o fi făcut. Era preocupată de impresia 
pe care o făcea în fata acestui bărbat. Era cu disperare preocupată. I se părea 
fascinant, cel mai atrăgător bărbat pe care îl văzuse vreodată, cu excepţia lui 
Lord Ranulph, care era totuşi prea din altă lume pentru a-i afecta inima. 

Doamne, Dumnezeule, Duncan Townley nu putea fi de pe Tărâmul 
Zânelor, nu-i aşa? Îşi ridică rapid privirea pentru a vedea dacă nu cumva 
ochii lui aveau acea nuanţă de smarald pe care o zărea atunci când se uita în 
oglindă. Răsuflă uşurată când văzu că aveau o rară şi frapantă culoare aurie 
transparentă. Nu erau verzi, slavă cerului! 

Trebuia să spună ceva înainte ca el să ajungă la concluzia că era idioată. 
Căutând un subiect de conversaţie, zise: 

— Nasa mea spune că sunteţi un erou de la Waterloo. 

Alesese prost subiectul. Ochi lui aurii se întunecară brusc. 

— Pur şi simplu mi-am făcut datoria. Au fost foarte mulţi eroi în acea 
zi, şi prea mulţi dintre ei sunt morţi acum. 

Pielea lui bronzată se întinse pe faţa încordată, relevând linia fină a unei 
cicatrice recent vindecate care îi traversa pometele parcă sculptat. 
Presupuse că fusese pricinuită de o lovitură de sabie. Ar fi putut fi ucis sau 
orbit, dar, în schimb, cicatricea îi accentua masculinitatea aspră a înfățișării. 

Gândul că el fusese rănit o făcu să conştientizeze realitatea războiului 
aşa cum poveştile din ziare nu reuşiseră vreodată s-o facă. Sub imperiul 
unui impuls, se ridică şi îi atinse uşor cicatricea. Din moment ce nu îşi 
pusese mănuşile la loc, contactul fu intim, pielea atingând pielea. 

— Îmi pare rău, rosti ea încet. Trebuie să fie cumplit să pierzi atât de 
mulţi prieteni, iar apoi să fi aclamat în vreme ce ei au fost uitaţi. 

Căldura reveni în ochii lui. Cu o simplitate deplină, el îşi întoarse capul 
şi o sărută în palmă. 

— Mulţumesc pentru înţelegere. 

Atingerea buzelor lui îi trimise foc prin tot trupul şi o făcu să se 
cutremure, simțind că se încălzeşte în locuri profunde, de care nici nu 
fusese conştientă. Năucită, îşi dădu seama că la asta râvnise. Prima 
recunoaştere între două suflete, care, cu voia lui Dumnezeu, avea să-i 
conducă la dragoste. 


Fără grabă, ea îşi coborî mâna. 

— Ar trebui să mă întorc în sala de bal. Naşa mea n-ar fi încântată să 
afle că am fost singură cu un bărbat. Se strâmbă. Ştiţi ce s-a întâmplat 
ultima dată. 

Sprâncenele lui se arcuiră. 

— Credeţi că sunt precum ducele de Hardcastle? 

Ea se gândi să flirteze pentru a-l tine la distanţă, însă se hotărî că era 
deja prea târziu pentru asta. 

— Nu. Sunteţi altfel decât oricare dintre oamenii pe care i-am cunoscut. 

Preţ de un moment, în ochii aurii lui se citi o expresie aproape 
îndurerată. Apoi zâmbi. 

— Aveţi dreptate, e timpul sa ne întoarcem în sala de bal. Următorul 
dans e un vals, şi îl veţi dansa cu mine. 

Gândul că are să fie ţinută în braţele lui îi trimise un fior delicios prin 
tot trupul, însă clătină din cap cu regret. 

— Îmi pare rău, dar valsul acesta este rezervat, îşi ridică evantaiul de pe 
pian şi îi studie betele pe care scrisese numele partenerilor. Sir Amos 
Rowley, cred. 

— Ce păcat că v-aţi pierdut evantaiul. Duncan îi trase din mână fragilul 
obiect, apoi îl strânse şi îl băgă în haina sa. Cât se poate de galant, mă ofer 
voluntar să am grijă să nu staţi pe margine la acest dans. 

Gura ei se arcul. 

— O să-mi lipsească acel evantai, spuse ea în timp ce îşi punea 
mănuşile din nou. Era un cadou de la naşa mea. 

— Prevăd că, în mod miraculos, o să-l găsiţi mai târziu. Îi luă mâna şi o 
puse pe braţul lui. Fireşte, mâine va trebui să vă fac o vizită pentru a vă 
returna evantaiul. Drept mulţumire, îmi veţi acorda o plimbare în parc. 

Ea râse veselă, încântată de a se lăsa absorbită de intensitatea interesului 
lui. Oare de ce un comportament pe care l-ar fi considerat, probabil, 
indecent la un alt bărbat îl făcea pe el mai atrăgător? Lăsă însă gândul ăsta 
pentru o altă zi. Acum conta doar acest moment — şi entuziasmul care 
creştea în venele ei precum spuma şampaniei. 

* 


Leah nu avu ocazia să stea de vorbă cu naşa ei până nu ajunseră în 
trăsură, îndreptându-se către casă. Lady Wheaton începu conversaţia 
spunând: 


— Topai ca o pisicuta, copilă dragă. Cred că este vorba despre Duncan 
Townley, din moment ce, fără nicio ruşine, l-ai avut partener două dansuri 
la rând. 

— Sunt atât de transparentă? zise Leah râzând. 

— Este una dintre calităţile tale, rosti mătuşa ei cu blândeţe. Sunt mirata 
de faptul că o fată atât de frumoasă ca tine este atât de directă şi deloc 
afectată. 

În întuneric, gura lui Leah se arcui într-un zâmbet trist. Nu era sigură că 
merita un asemenea compliment, simțind că laudele pentru frumuseţea ei ar 
fi trebuit adresate lordului zânelor, a cărui vrajă o făcuse să arate astfel. Însă 
nu putea să-i spună asta naşei sale. 

— Căpitanul Townley este cel mai atrăgător bărbat, zise ea cu 
sinceritate. Vorbeşte-mi despre el. Am aflat că nu-i place deloc să discute 
despre faptele lui eroice. 

— Duncan este nepotul unui vechi admirator al meu, vicontele Townley, 
rosti Lady Wheaton. Totuşi, pe vremea aceea era pur şi simplu Will 
Townley. Am fost destul de îndrăgostiţi pentru un timp, însă eu doream să 
mă mărit, iar el nu se simţea pregătit pentru un astfel de angajament. Aşa că 
eu am acceptat cererea lui Wheaton, iar Will a plecat în India. Am auzit că a 
avut mare succes acolo. 

Minunându-se de nota pe care o desluşise în glasul naşei ei, Leah 
întrebă: 

— Încă mai eşti îndrăgostită de Lord Townley, mătuşă Andrea? 

— Prostii, spuse Lady Wheaton repede. Wheaton a fost cel mai 
îndrăgostit sot posibil. Sunt foarte ataşată de copiii mei vitregi si am un 
venit confortabil şi dreptul de folosinţă a resedintei Wheaton pentru tot 
restul vieţii mele. Una peste alta, a fost un mariaj foarte satisfăcător. Vocea i 
se înmuie. Totuşi, am amintiri dragi legate de Will. Am auzit că s-a întors 
recent din India, aşa că mă aştept să ne întâlnim în cele din urmă, la vreun 
bal, şi să râdem de cât de tineri am fost o dată. 

Lui Leah i se paru că nasa ei protestase un pic prea mult, însă nu insistă. 

— ÎI cunoşti de multă vreme pe Duncan? 

— De când a fost botezat. Părinţii lor locuiau nu departe de noi, la ţară. 

Leah se aplecă nerăbdătoare în faţă. 

— Cum era? 

Lady Wheaton ezită. 


— Cu toate că este atât de frumos şi de uimitor, singurul cuvânt care îmi 
vine în minte e... dulce. Era cel mai plăcut băiat. Inteligent — avea mereu o 
carte la îndemână. Cumsecade. De încredere. Putin timid. Dar nu l-am mai 
văzut de când s-a întors de la Cambridge. Părinţii lui au murit, iar el s-a 
înrolat în armată şi a devenit un splendid exemplar masculin la picioarele 
căruia cad toate femeile care dau cu ochii de el. Acum este posibil să fie 
foarte diferit de băiatul pe care îl ştiam. 

— De ce este considerat erou? 

— La Waterloo, francezii au încercat să străpungă linia frontului prin 
locul unde se afla regimentul său. Toţi ofiţerii seniori au fost ucişi cu ocazia 
primului atac, aşa că tânărul Duncan a ajuns la comandă. Cu toate că era şi 
el rănit, curajul şi modul în care şi-a condus oamenii au făcut ca inamicul să 
nu poată trece de ei. 

Leah incuviinta din cap, înțelegând de ce lui îi displăcea eticheta de 
„erou”. O câştigase cu un pret extrem de mare. Trecând la o problemă mai 
presantă, întrebă: 

— Afectiunea lui este dăruită cuiva? 

— Cred că nu. După cum am spus mai devreme, nu iese prea frecvent în 
societate. Nu-i place să fie tratat ca o celebritate. Însă am înţeles că, în 
ultimele două săptămâni, a fost mai vizibil. Lady Wheaton râse cu poftă. E 
o pradă bună, copilă. Dacă tu nu poţi pune mâna pe el, nu ştiu care femeie 
ar putea s-o facă. 

Leah se lăsă pe spate, cu o expresie hotărâtă pe chip. Acesta era singurul 
motiv pentru care acceptase o înțelegere cu un lord al zânelor — pentru a 
putea câştiga inima unui bărbat precum Duncan Townley. 

* 

Cu toate că muritorii nu-l puteau vedea, Ranulph rămase, din 
obisnuinta, în umbra uriaşului rododendron în vreme ce aştepta în parcul 
aflat vizavi de reşedinţa Wheaton. Ca întotdeauna, Leah a lui atrăgea un şir 
nesfârşit de curtezani. 

Apoi, o trăsurică uşoară trasă de o pereche de murgi intra în piateta şi 
opri în fata resedintei Wheaton. Cel care o conducea, un tânăr surprinzător 
de frumos, în ţinută militară, îi dădu frâiele lacheului său, sări cu uşurinţă 
pe pământ şi apoi intră în casă. Într-un timp remarcabil de scurt, ieşi cu 
Leah la braţ. Ea se uita în ochii bărbatului, iar chipul îi strălucea de 
amuzament. 


Era uimitoare micuta lui harpistă. Ranulph privi cu lăcomie silueta 
zvelta şi gratioasa şi trăsăturile delicate. Simti o dorinţă surprinzătoare să îşi 
dezvăluie prezenţa şi să o smulgă de lângă tânărul bărbat. Pe toţi zeii, îşi 
petrecuse prea mult timp observându-i pe muritori! Începea să capete unele 
dintre defectele lor, cum ar fi gelozia. 

Urmări cum tânărul o ajută cu mare grijă să se urce în trăsură. Apoi, 
bărbatul îşi lăsă lacheul să aştepte la reşedinţa Wheaton, iar el plecă 
împreună cu Leah. 

Ranulph se încruntă. Ar fi trebuit să fie mulţumit. Din câte îşi dădea 
seama, micuța lui harpista era, în cele din urmă, pe cale să se 
îndrăgostească, lucru care însemna că ziua în care putea să-şi ceară preţul 
nu era departe. Constientizarea acestui fapt nu făcu decât să-i sporească 
nerăbdarea. 

— Cu siguranţă, în Londra poţi găsi şi alte modalităţi de distracţie în 
vreme ce aştepţi s-o prinzi în plasă pe iubita ta muritoare, auzi o voce 
familiară care parcă torcea. 

Ranulph începea să se obişnuiască deja cu apariţiile tăcute ale Kamanei. 
De data asta, când se întoarse, mâna nu i se mai afla pe mânerul sabiei. 

— Există destulă verdeață aici pentru ca o zână să poată trăi, însă are 
forme ciudate, nefireşti. O să fiu încântat când va veni timpul să mă întorc 
în pădurea mea. 

Îşi reprimă un oftat. Dorul de familiara pace verde era aproape la fel de 
puternic precum dorinţa de a o avea pe Leah drept consoartă. 

— De acum n-o să mai dureze mult, spuse Kamana. Firele argintii se 
împletesc deja, creând destine comune. Vei ajunge în curând acasă. 

— Sper. 

O studie apreciativ. Astăzi purta un costum indian care învăluia silueta 
ei magnifică într-o lejeritate provocatoare. Mai multe coliere din monede de 
aur zornăiau în jurul gâtului ei şi atrăgeau atenţia spre pielea ei întunecată şi 
mătăsoasă. 

— Tu cum te distrezi la Londra, Lady Kamana? 

Ea ridică din umeri, gestul creând posibilitatea tentantă ca veşmântul 
său înfăşurat să devină nesigur. 

— Privesc scenele care mi se derulează prin fata ochilor. Vizitez 
hotarele pline de verdeață ale oraşului. Ştiai că, în Chelsea, pe malul 
fluviului, există o minunată grădină a unui spiter în care se află plante din 


tara mea? Îi adresă un zâmbet orbitor. Dar, cel mai mult, urmăresc aceste 
stranii şi uluitoare creaturi muritoare. 

— Cu siguranţă nu-ţi doreşti să rămâi la Londra pentru totdeauna. 

— Oh, nu, rosti ea cu convingere. În curând, mă voi întoarce la ţară. Am 
vizitat marile curţi ale zânelor din Somerset şi Derbyshire, precum şi câteva 
mai mici. Ştiu ce casă aş prefera, dar nu o să vorbesc despre asta până când 
nu voi fi sigură că o să fiu acceptată. 

El îi zambi. Cu tot aerul ei regal, era o creatură cu adevărat micuță. 

— Sunt sigur că, indiferent ce curte vei alege, te vor accepta cu plăcere. 

— Rămâne de văzut. Îşi împreună mâinile la piept si se înclină cu 
graţie. Aşa cum spunem în Hind, namaste. Pe data viitoare, Lord Ranulph. 

Dispăru într-o licărire de lumină. O scamatorie reuşită. Trebuia să înveţe 
şi el cum se face. Apoi Ranulph se răsuci şi se prelinse nevăzut pe stradă, 
până în Hyde Park, pentru a continua să-i observe pe Leah şi pe muritorul 
ei. 

* 

Lui Leah îi făcu plăcere să-l urmărească pe Duncan cum mâna expert 
trăsurica pe străzile aglomerate ale Londrei. Pentru Dumnezeu, i-ar fi făcut 
plăcere să-l urmărească ţesălând un cal sau plivind o grădină. La lumina 
zilei, era tot atât de frumos cum păruse seara trecută. Chiar mult mai 
frumos. 

Totuşi, era foarte surprinsă de acea calitate pe care Lady Wheaton o 
mentionase cu o seară în urmă. Dincolo de faţada de erou îndrăzneţ şi 
primejdios, se afla o înclinaţie spre o dulceaţă surprinzătoare. Când venise 
s-o ia la plimbare, expresia din ochii lui aurii fusese aproape timidă. 

Duncan venise neobişnuit de devreme, pentru a nu fi intrerupti întruna 
de cunoştinţe. Când ajunseră în parc, iar traficul nu mai necesită atenţia lui 
deplină, el se uită la ea şi spuse reflectând gândurile ei de mai înainte: 

— Sunteţi chiar mai încântătoare decât am crezut seara trecută. Elena 
din Troia nu v-ar putea întrece. 

— Acesta este un compliment foarte drăguţ, zise Leah cu seriozitate. 
Dar eu n-aş dori ca, din cauza mea, să plece la drum o mie de corăbii. Atât 
de multă suferinţă! Nu că aş crede că a fost vina Elenei. Cu siguranţă, 
Menelaus şi Paris şi-ar fi putut rezolva diferendele într-un mod mai 
civilizat. 

Duncan se strâmbă. 


— Am gândit şi eu adesea în acest fel. Un duel ar fi fost mult mai 
eficient. Însă adevărul este că grecilor pur şi simplu le plăcea să se lupte. 
Presupun că orice pretext ar fi fost la fel de bun. 

— Atunci n-ar fi trebuit s-o acuze pe Elena de stâmirea Războiului 
Troian, rosti ea cu glas ferm. Este acelaşi lucru ca atunci când Adam o 
acuză pe Eva pentru slăbiciunea lui. E absolut condamnabil. 

El îi adresă un zâmbet care făcu să i se înmoaie genunchii. 

— Constat că sunteţi o radicală. 

— Nu chiar, dar am citit ce-a scris Mary Wollstonecraft Godwin şi sunt 
de acord cu majoritatea celor afirmate de ea. Leah zâmbi cu amărăciune. I- 
am promis lui Lady Wheaton că nu-mi voi dezvălui tendinţele de femeie 
savantă, dar, cu dumneavoastră, mi-am uitat promisiunea. 

— Mă bucur. Femeile care au idei sunt mult mai interesante decât cele 
care nu reuşesc să pună două gânduri cap la cap. 

Leah se lumină la auzul cuvintelor lui. Acel compliment păru să-i fie 
adresat ei mai mult decât laudele primite pentru frumuseţea sa. 

— Vorbiti-mi despre familie, o îndemnă el. Părinţi? Fraţi şi surori? 

— Nu există fraţi şi surori, zise ea pe un ton plin de regret. Am apărut 
destul de târziu, când părinţii mei renuntasera demult timp la gândul de a 
avea o familie. 

— Şi, mai departe? rosti el desluşind probabil ceva în vocea ei. 

Ea ezită, apoi spuse cu voce tare ceva ce rareori recunoştea chiar şi faţă 
de sine: 

— Părinţii mei nu s-au arătat nici răbdători, nici interesaţi când venea 
vorba despre creşterea unui copil. Şi-au făcut datoria, desigur, dar... Vocea 
ei se curmă înainte de a continua: Cu toate că am avut o copilărie tăcută, 
cărţile şi muzica mi-au fost mereu la îndemână. Am fost... mulţumită. 

— Înţeleg, rosti el încet, iar ea avu impresia că el chiar pricepea. 

— Dar cu familia dumneavoastră cum e, căpitane Townley? întrebă ea. 

— Spuneti-mi Duncan, zise el şi se uită la ea cu o privire caldă, care îi 
pătrunse până în adâncul sufletului. 

Ea păru a avea probleme cu respiraţia. 

— Foarte bine, Duncan. Însă atunci... şi tu trebuie să-mi zici Leah. 

Răspunsul lui fu un zâmbet ca o atingere. Cum de putea această simplă 
tutuire să fie atât de intimă? 

— Eu am avut noroc că părinţii mei erau foarte interesaţi de copiii lor. 
Am două surori mai mari, care, alternativ, mă rasfatau şi mă chinuiau. 


Zâmbi. Asta e ceva normal în toate familiile, din câte am văzut. Jane şi 
Caroline sunt amândouă măritate acum. La ultima numărătoare, aveam 
cinci nepoate şi nepoți încântători. 

Încercând să nu pară prea invidioasă pe familia lui, întrebă: 

— "Ţi-ai dorit întotdeauna să te faci mare şi să te înrolezi în armată? 

— De fapt, înclinațiile mele erau mai mult spre studiu decât spre 
militărie. Se concentră ceva mai mult decât era necesar asupra ocolirii a 
două trăsuri oprite. Dar, curând după ce am terminat cursurile la 
Cambridge, părinţii mei au murit la câteva luni distanţă unul de celălalt. Am 
simţit nevoia unei schimbări. Zâmbi strâmb, autoironic. Am avut şi câteva 
idei romantice despre servirea ţării, aşa că am intrat în armată şi am fost 
trimis în Peninsulă chiar înainte de conflictul cu Franţa. 

Avusese parte de un botez de foc. Ea făcu un calcul rapid şi decise că el 
avea acum doar vreo douăzeci şi cinci de ani. Războiul îl maturizase 
devreme. 

— Poţi să negi faptul că eşti un erou, dar măcar ţi-ai servit bine ţara, 
rosti ea încet. Nu-ţi cere scuze pentru asta. 

El opri caii, apoi se răsuci spre ea, cu frâiele strânse în mâini. 

— Amândoi părem a avea abilitatea de a auzi mai mult decât spune 
cealaltă persoană. 

Deci nivelurile profunde ale conversatiei lor nu erau doar în imaginaţia 
ei. 

— E ceva rău în asta? întrebă ea. 

— Nu. Scutură frâiele şi puse din nou caii în mişcare. Nu e deloc rău. 

Restul plimbării discutară de toate şi nimic în mod special. Leah nu 
găsise niciodată pe cineva, bărbat sau femeie, cu care să poată vorbi cu o 
asemenea uşurinţă. lar Duncan, în mod evident, se simţea la fel de bine ca 
ea. Era posibil să fie atât de simplu să te îndrăgosteşti? Se rugă să fie aşa. 

În vreme ce Duncan mâna trăsura înapoi spre reşedinţa Wheaton, spuse 
cu o urmă de timiditate: 

— Mâine este ultima seară când Vauxhall este deschis înainte de 
încetarea activităţii peste iarnă. Unchiul la care stau a sugerat să vă invit pe 
tine şi pe nasa ta să ne însoţiţi. Se pare că dânsa şi unchiul meu sunt prieteni 
vechi. Aţi putea să veniţi? 

— Lasă-mă s-o întreb pe Lady Wheaton, când ajungem acasă. Cred ca 
suntem libere mâine-seară, spuse ea ignorând fără milă trei petreceri 
gălăgioase şi cu multă lume. 


Cu un zâmbet ascuns, presupuse că şi mătuşa ei avea să fie la fel de 
interesată ca ea de acea excursie. 


Capitolul 5 


După ce stropise cu ploaie toată ziua, cerul începu să se limpezească în 
preajma amurgului. Leah fu recunoscătoare — nu dorea ca seara la Vauxhall 
să fie anulată. Era deja gata şi topdia de nerăbdare cu o oră înainte de 
sosirea lui Lord Townley şi a lui Duncan. 

Monique, care aranjase părul lui Leah, clătină cu tristeţe din cap. 

— Nu trebuie să vă puneţi inima pe tavă, m’zelle. Bărbaţilor precum 
căpitanul Townley le place să vâneze. Unde e provocarea, dacă o femeie îi 
cade în mână ca o prună coaptă? 

Shadow, care şedea pe masuta de toaletă, cu labutele strânse sub ea, 
scoase un mieunat moale, dispretuitor. Simtindu-i sprijinul, Leah zise: 

— Căpitanul Townley nu este aşa. Ar dispretui astfel de jocuri. 

Habar n-avea de unde ştia asta, însă era sigură că avea dreptate. 

După ce Monique ieşi clătinând încă din cap, Leah mângâie blana 
bogată a lui Shadow. Acum, că se gândi la asta, îşi dădu seama că ochii 
pisicii erau de acelaşi auriu transparent ca ai lui Duncan. O coincidenţă 
interesantă. 

Îşi petrecu ora următoare cântând la harpă şi întrebându-se dacă lui 
Duncan i-ar plăcea la fel demult instrumentul tradiţional cum îi plăcuse 
interpretarea la pian. Uşor confuză, recunoscu că fiecare gând din mintea ei 
era legat, într-un fel sau altul, de Duncan. 

Când una dintre servitoare o chemă, coborî scările ca o furtună. În fata 
salonului, se opri pentru a trage adânc aer în piept. Apoi intră. 

Duncan o întâmpină cu căldură şi făcu prezentările. Lord Townley era 
un gentleman slab, frumos, cu un păr care începea să încărunţească şi cu un 
ten bronzat, demodat. Se înclină peste mâna ei. 

— Ma gândiserăm că nepotul meu a exagerat cand va descris 
frumuseţea, însă, în schimb, văd că nu a descris-o în deplinătatea ei. 

Lui Leah îi plăcură sclipirea din ochii vicontelui şi evidenta afecţiune 
dintre el şi nepotul său. Dând dovadă de înţelepciune feminină, Lady 
Wheaton îi mărturisise că era foarte probabil ca un bărbat care se înţelegea 
bine cu rudele lui să se înţeleagă bine şi cu soţia. În câteva săptămâni, Leah 
aflase mai multe astfel de lucruri de la nasa ei, decât aflase de la mama ei în 
21 de ani. 


Lady Wheaton intră cu un mers grandios în salon, arătând deosebit de 
bine într-un costum bleumarin împodobit cu fireturi aurii, în stil militar. 
Lord Townley se răsuci, şi se lăsă un moment de tăcere în care cei doi se 
uitară unul la altul. 

Amândoi rămaseră perfect nemiscati, până cand vicontele spuse încet: 

— Nu te-ai schimbat deloc, Andrea. 

Spre surprinderea lui Leah, pragmatica ei naşă se înroşi. 

— Nici tu, Will. Încă eşti un flirt scandalos. 

— Un flirt? protestă el. Sunt un simplu om dedicat căutării adevărului. 

— Hmm. Adevărul nu se află în tine, zise ea, însă îi luă nerabdatoare 
braţul când el i-l oferi. 

Leah şi Duncan schimbară o privire surprinsă şi amuzată. În vreme ce 
urmau spre trăsură cuplul mai în vârstă, Duncan spuse încet: 

— Credeam că unchiul meu este un burlac convins. Dar e posibil să mă 
fi înşelat. 

Leah râse şi îl strânse mai tare de braţ. Magia plutea în aer. De ce n-ar 
simţi şi Lord Townley şi Lady Wheaton vraja? 

ok 


Ranulph vizitase de câteva ori grădinile Vauxhall. În timpul zilei, 
hectarele de teren acoperite cu copaci reprezentau un respiro bine-venit de 
la piatra si duhoarea oraşului. De câteva ori, venise şi noaptea. Concertele 
nu erau rele, cu toate că nu se comparau cu muzica zânelor sau cu cântecele 
saltarete ale lui Leah. Dar, pe aleile umbrite de copaci, era simplu să găseşti 
femei dispuse să se culce cu un străin frumos. Satisfacţia fizică pe care o 
găsise cu ocazia unor astfel de întâlniri era trecătoare, însă obţinută uşor. 

În seara asta era altfel, pentru că Leah se afla aici, împreună cu 
blestematul ei peţitor. Tânărul bărbat era în mod cert un petitor — până şi un 
orb putea vedea asta. 

Leah şi însoțitorii ei se plimbaseră pe Grand Walk, priviseră cascada şi 
cinaseră într-un separeu. Se petrecea ceva şi între bărbatul mai în vârstă şi 
nasa lui Leah — Ranulph putea vedea energia care strălucea între ei. Nu la 
fel de intensă precum strălucitoarea legătură dintre Leah şi tânărul Townley, 
dar exista cu certitudine şi devenea tot mai puternică. Cu toţii se simțeau 
atât de bine de parcă petreceau la o curte a zânelor, constată el cu ciudă. 

După ce priviră focurile de artificii, cele două cupluri se despartira şi 
pornira la plimbare prin grădină, fiecare dorind să discute în particular — ori 
poate aveau alte motive. Ranulph pluti printre tufişuri, urmărind-o pe Leah. 


Legănatul provocator al coapselor ei în timp ce păşea îl intoxica. lar sânii 
ei, oh, acei mici sâni perfecţi... 

Îşi tinu respiraţia când îi veni o idee. Ce-ar fi dacă un val de ceaţă s-ar 
rostogoli dinspre fluviu, în vreme ce Leah şi petitorul ei se aflau pe Dark 
Walk? Nimănui nu i s-ar părea ceva suspect, în ceaţă ar fi uşor s-o despartă 
pe Leah de Townley. Rătăcită şi confuză, ar alerga fericită în braţele 
petitorului ei când l-ar găsi. Doar că are să fie Ranulph acela, deghizat in 
înfăţişarea bărbatului pe care ea îl dorea. 

Scoase un hohot de râs puternic în timp ce planul prindea contur în 
mintea lui. Are să o posede în acea seară şi să îi ofere o asemenea plăcere, 
încât să devină înnebunită după tânărul bărbat al cărui chip are să-l poarte 
el. Apoi, când mintea ei are să fie îmbătată de dragoste, Ranulph o să-şi 
ceară preţul, iar ea are să-i aparţină. 

În patul lui — şi în vâlcelele pline cu flori şi sub bolțile pline de muşchi — 
are s-o lege de el cu toată arta erotică învățată de-a lungul secolelor, 
abilitate pe care niciun muritor nu putea spera s-o egaleze. Prin pasiune, are 
să înlăture încet orice resentiment pe care ea l-ar avea pentru că a fost 
obligată să părăsească lumea muritorilor. Nu că el s-ar fi aşteptat la prea 
multă rezistenţă. O dată ce avea să se acomodeze, cum ar fi putut să nu 
prefere secolele de viaţă plină de plăceri de pe Tărâmul Zânelor? 

Aşteptă pana când Leah şi insotitorul ei părăsiră luminata Grand Cross 
Walk şi intrară pe Dark Walk. Apoi, în vreme ce urmărea cu privirea silueta 
ei gratioasa, ridică un brat şi chema ceata. 

Groasă şi moale ca vata, pâcla deasă se rostogoli peste copacii şi aleile 
din acest colţ al grădinilor, estompând sunetele şi nelăsându-te să vezi la 
mai mult de un metru. Chiar şi Ranulph abia vedea ceva. 

De peste tot din jurul lui se auzeau suspine şi mici tipete de surpriză ale 
femeilor. Ranulph zâmbi şi pocni din degete murmurând câteva cuvinte în 
limba străveche a magiei. O vrajă a confuziei se formă în palma lui, o sferă 
palidă, cu panglici răsucindu-se înăuntru. O azvârli spre Leah si Townley. 
Vraja nu era puternică, aşa că nu avea să-i afecteze decât pe ei şi ce se afla 
în jurul lor pe o rază de vreo cincisprezece metri. 

Apoi, tăcut precum ceata însăşi, se îndreptă spre locul unde o văzuse 
ultima oară. Se pare că îşi făcuse treaba prea bine, pentru că până şi el 
deveni confuz. Ea nu se afla acolo unde se aşteptase şi nici însoţitorul ei nu 
era. Ranulph se opri şi cercetă prin ceața deasă cu ajutorul mirosului, al 


auzului şi al intuitiei. În stânga se aflau copaci; dincolo de ei, doi oameni 
care se cuplau — şi nu cu partenerii cu care veniseră. Dar unde era Leah? 

Auzi paşi uşori pe pietrişul aleii. O voce moale rosti nesigură: 

— Duncan? 

Vibrând de excitare, deveni vizibil pentru muritori, deghizat sub 
înfăţişarea lui Duncan Townley. Îşi rezervă un moment pentru a se 
familiariza cu noua sa formă. Trebuia să recunoască faptul că, pentru un 
muritor, nu era deloc un trup rău. Apoi rosti: 

— Aici, Leah! 

Făcu câţiva paşi şi aproape că dădu peste ea. Aceasta scoase o 
exclamatie de uimire în vreme ce el o prinse de umeri pentru a o susţine. 

— Te simţi bine? întrebă el rostind cuvintele cu o voce profundă, care 
nu era a lui. 

Încet, mâinile lui coborâră pe braţele ei, în vreme ce îi studia trăsăturile 
delicate. Ea îi zâmbi stânjenită. 

— Acum, da. Nu prea ştiu cum de te-am pierdut din ochi. Ştiu că te 
tineam de brat, dar apoi s-a lăsat ceața şi eu am devenit confuză. 

— Ştiu. Am fost îngrijorat. 

O trase în braţele lui şi o strânse la piept. După ce scoase un mic țipăt de 
surpriză, se cuibări la pieptul lui. 

Reamintindu-şi că trebuia s-o ia încet, o sărută pe creştetul capului, 
după care îşi îndreptă încet buzele spre tâmpla ei. Ceaţa umedă făcuse ca 
şuviţe din părul ei să i se lipească de gât. Incapabil să se mai abţină, puse 
stăpânire pe buzele ei. Ea se cutremură surprinsă. 

— Eu... n-ar trebui, şopti ea în gura lui. 

— Am fost atât de îngrijorat, spuse el din nou şi o sărută pe gâtul 
dezgolit, mângâindu-i cu limba vena care pulsa rapid. 

Poate că mintea ei avea îndoieli, însă trupul părea foarte sigur. Se lipi de 
el chiar în timp ce murmura un alt protest vag. El făcu câţiva paşi, trăgând-o 
spre un pat de muşchi pe care îl crease mai devreme, la o distanţă suficient 
de sigură de aleea pietruită. 

— Asta... asta este total nepotrivit, zise ea cu voce slabă, însă el se lăsă 
în genunchi şi o trase alături de el. 

— Greşeşti, rosti el cu patimă. Pentru noi, este cel mai potrivit lucru din 
lume. 

Dădu să spună că o iubeşte, o propoziţie care avea puterea unei vrăji 
asupra oricărei muritoare la fel de excitate cum era Leah acum. Însă nu rosti 


cuvintele. Într-un fel imposibil de definit, nu părea în regulă s-o mintă în 
privinţa asta. 

Îi sărută gâtul din nou, îndepărtându-i în acelaşi timp şalul de pe umeri 
şi desfăcându-i abil panglicile de la spatele rochiei. Corsajul căzu, lăsând la 
vedere furoul de dantelă şi partea de sus a sânilor ei perfecţi. 

— Oh, Duncan! Cu ochii larg deschişi de uimire, făcu o încercare 
nereuşită de a se acoperi cuviincios. Chiar n-ar trebui să faci astfel de 
lucruri. 

— Trebuie să te am neapărat, Leah, rosti el cu vocea încordată. 

Cu toate că avea forma unui muritor, dorinţa lui Ranulph răzbătu ca un 
fier încins prin cuvintele sale. Puse stăpânire pe gura ei, inghitindu-i 
protestele în vreme ce mâinile lui se strecurau sub veşmântul străveziu. 

Ar fi trebuit să-şi dezvăluie pasiunea mai devreme, pentru că ea 
răspunse brusc, cu o pasiune egală cu a lui, mâinile ei mici înfigându-şi 
degetele în spinarea lui. Era ca o flacără, trupul ei zvelt răsucindu-se sub al 
lui, cu mâinile şi gura nerăbdătoare. 

Nebunia îl cuprinse — o nevoie arzătoare s-o facă să fie a lui. Totuşi, 
chiar în vreme ce o poseda, trupurile lor contopindu-se cu o sălbăticie care 
îi ardea simţurile, îşi dădu seama că era ceva în neregulă. Ceva era în 
neregulă. 

El ţipă în acelaşi timp cu ea, înecându-se în infernul pasiunii. În aceeaşi 
clipă în care simţi căldura sălbatică a răspunsului ei, partenera lui se 
transformă brusc. Trupul ei micut deveni mai voluptuos, iar părul ei roşcat 
se transformă într-o încâlceală de mătăsoase suvite negre ca noaptea. 

Cu o furie marcată de şoc şi de neîncredere, el îşi dădu seama că nu 
Leah, ci Kamana zăcea sub el, cu picioarele încolăcite cu ale lui şi cu ochii 
aurii plini de un amuzament răutăcios. Se desprinse cu violenţă din 
imbratisarea ei. 

— Sate ia naiba! gafai el. Cum indraznesti sa te pui cu mine? 

Ea râse netulburată şi se răsuci pe-o parte, sprijinindu-si capul în palmă. 
Hainele ei dispăruseră, lăsând-o goală, acoperită doar de revărsarea diafană 
a părului ei negru ca pana corbului. 

— De ce eşti atât de supărat? Părea să-ţi facă plăcere. Mâna liberă i se 
îndreptă spre piept, acolo unde încă se vedea urma dinţilor lui. Am crezut că 
am făcut-o foarte bine pe inocenta, până la sfârşit. 

El se inrosi. 

— Nu despre asta-i vorba. N-aveai niciun drept sa ma inseli. 


Sprâncenele ei se arcuiră. 

— Dar tu aveai dreptul s-o inseli pe copila aceea, să-i iei virginitatea pe 
care muritorii pun atâta preţ? Asta ar fi fost o dovadă, de cruzime. Vocea îi 
deveni aspră. M-am gândit că aveai nevoie de o diversiune, aşa că m-am 
sacrificat pentru cauză. 

El pufni. 

— Te-ai sacrificat! Te-ai imperecheat ca o pantera. Urmele de pe 
spinarea mea n-o să dispară prea repede. Da asta ai venit în Anglia, ca să 
găseşti iubiţi mai îndrăzneţi decât cei din India? 

Râsul ei răsună prin ceața care înconjura vâlceaua. 

— Raporturile sexuale reprezintă una dintre artele marete pentru cei din 
neamul meu. Nu există nimeni aici care să poată egala talentele sexuale ale 
celor ca mine. Văzând că el era pe punctul de a exploda, adăugă amabilă: 
Oh, recunosc că şi tu ai un oarecare talent în acest domeniu. Cu ceva 
exerciţiu şi cu îndrumarea unui partener experimentat, s-ar putea ca, într-o 
zi, să ajungi la nivelul unui lord al Hindului. 

Întinse leneşă o mână spre el, degetele ei trasând dâre luminoase. 

Blestemând, el sări în picioare înainte ca ea să-l poată atinge. 

— Vrăjitoareo! Probabil ai fost alungată de cei din neamul tău, şi ai 
venit aici ca să-mi dai mie bătăi de cap. 

Ea renunţă să-l mai tachineze. 

— Nici vorbă. Dar nu te voi lăsa s-o răneşti fără motiv pe copila aia. 
Faptul că este legată prin acea înţelegere cu un lord al zânelor nu înseamnă 
că trebuie să devină prada ta. Ai răbdare şi, în curând, vei obţine tot ce 
doreşti. 

— Ce-mi doresc este să scap de tine, zise el cu răutate, apoi dispăru 
învârtejindu-se în ceaţă, în vreme ce râsul ei îl urma. 

* 

Într-o clipă, Leah zâmbea datorită unei remarci făcute de Duncan, iar în 
următoarea, cea mai groasă ceaţă pe care o văzuse vreodată se lăsă cu o 
repeziciune surprinzătoare. Ea icni şi se răsuci, după care constată că 
dăduse cumva drumul braţului lui Duncan. La început, nu se alarmă, 
gândindu-se că se afla foarte aproape de ea. 

Însă nu era. Dispăruse. Se îndreptă spre locul unde se aflase el, sau unde 
credea ea că fusese, însă nu îl găsi. Începu s-o cuprindă spaima. Ceaţa era 
stranie, amenințătoare. Luptandu-se să-şi stăpânească panica, îl strigă: 

— Duncan? 


Nu primi niciun răspuns. Cu mâinile încleştate, îl strigă din nou. De ce 
nu auzea nimic? Era ca şi cum se prăbuşise de pe fata pământului într-un 
coşmar. Apoi auzi o voce slabă: 

— Sunt aici, Leah. 

Răsuflă uşurată, dar, în ceata aia deasă, era imposibil să-şi dea seama 
dincotro venise vocea lui. Nesigură, se răsuci în cerc. 

— Unde? strigă la rându-i. 

— Stai acolo unde eşti, îi ceru el, vocea auzindu-i-se de mai de-aproape. 
Dacă ne mişcăm amândoi, n-o să ne găsim niciodată. 

Ascultătoare, rămase locului, strângându-şi şalul pentru a se proteja de 
răceala muşcătoare. După ceea ce păru o veşnicie, deşi probabil veşnicia 
asta însemna doar câteva minute, Duncan apăru din ceaţă, în faţa ei. 

— Slava Domnului! 

Întinse amândouă mâinile spre el. Duncan i le prinse uşor, iar strângerea 
lui fu caldă, inspirând siguranţă. 

— Te simţi bine? 

Leah incuviinta din cap, ruşinată de teama ei. 

— Sunt doar puţin dezorientată. 

Mâinile lui le strânseră pe ale ei. 

— Am avut o senzaţie ciudată că era ceva foarte primejdios în întuneric. 
Ceva primejdios pentru tine. Mi-a fost teamă că nu te voi găsi la vreme. 

Ea îşi înghiţi nodul din gat. 

— Şi mie mi-a fost teamă până să vii. 

El îi cuprinse uşor fata în palme, privind-o cu intensitate. 

— Nu ştiu ce m-aş face dacă ai pati ceva, Leah. Am sentimentul că te 
cunosc dintotdeauna, nu doar de câteva zile. 

— Şi eu... şi eu simt la fel. 

Lacrimi se adunară în ochii ei, iar ea nu avea habar de ce. 

— Eşti atât de minunată, Leah, şopti el. Cea mai minunată fiinţă pe care 
am văzut-o vreodată. 

Apoi îşi înclină capul şi îi atinse buzele cu ale sale. Sărutul era deosebit 
de bland, total deosebit de imbratisarea brutală a ducelui de Hardcastle. Dar 
dulce, atât de dulce... Ea simţi că îl doreşte, efectul sărutului raspandindu-i- 
se în fiecare fibră a trupului. 

Când gura lui se îndepărtă, ea spuse cu glas tremurător: 

— Este un păcat din partea mea că îmi place atât de mult? 

— Dacă este aşa, atunci păcătuim amândoi. 


O cuprinse într-o îmbrăţişare caldă, protectoare. Cu un suspin, ea se 
relaxă sprijinindu-se de el, simtindu-i bătăile inimii. Era îndrăgostită. Cu 
toate că nu mai trăise niciodată aşa ceva, era în sentiment la fel de 
inconfundabil ca un răsărit de soare. 

Duncan o tinu în braţe câteva minute lungi, mângâindu-i capul si 
spatele. În cele din urmă, spuse cu părere de rău: 

— Trebuie să te duc înapoi la naşa ta înainte de a face ceva ce n-ar 
trebui. 

Ea incuviinta din cap, dar nu avea nicio tragere de inimă să se clintească 
din loc. 

Încet, el se desprinse din imbratisare, mâinile lui atingându-i şoldurile şi 
spatele, uşor ca aripile unui fluture. 

— Ceaţa ar trebui să se rărească pe măsură ce ne îndepărtăm de fluviu, 
zise el cu o voce hotărâtă. Dacă urmăm aleea pietruită, vom fi în regulă. 

Porniră, cu mâna ei încleştată în a lui. Ea îşi numără paşii. Douăzeci. 
Cincizeci. O sută. leşiră brusc din ceaţă, ca şi cum ar fi intrat dintr-odata 
într-o cameră luminată. 

— Cat de ciudat! exclamă Leah privind în jur, la ceilalţi plimbăreţi care 
discutau despre ciudata ceaţă. 

— Adevărat, rosti Duncan gânditor. Este aproape nenaturală. 

În timp ce o privea, ceața începu să se risipească la fel de rapid cum se 
formase. În câteva minute, nu mai fu decât o amintire stranie, ca un vis. 

Lord Townley şi Lady Wheaton apărură din locul unde fusese până de 
curând ceaţă, amândoi încântați si suspect de ametiti. În vreme ce cuplul 
mai în vârstă se îndreptă spre ei, Duncan spuse repede: 

— Pot să te caut mâine? Este... ceva foarte important ce vreau să discut 
cu tine. 

— Sigur că poţi să vii, zise Leah în vreme ce inima îi tresalta. 

Oare intenţiona s-o ceară de soţie? Cu toate că nu se cunoşteau demult 
timp, între ei părea să existe o rară armonie, o potrivire a modului de a 
gândi şi a gusturilor. 

Se gândi cu încântare la această posibilitate, conştientă că rânjea ca o 
proastă. Nu-i păsa. Era îndrăgostită şi credea că şi el o iubea pe ea. 

Niciodată în viaţa ei nu fusese mai fericită. 


Capitolul 6 


Prea agitată ca să mănânce, Leah fu bucuroasă că, la micul dejun, Lady 
Wheaton se gândea la altceva. De fapt, visa cu ochii deschişi, în vreme ce 
un zâmbet îi plutea pe buze. Părea cu zece ani mai tânără şi mult mai puţin 
istovită decât când ajunsese Leah la Londra. 

Leah o privi cu drag pe naşa ei. Dacă n-ar fi existat magia lui Lord 
Ranulph, ar fi fost puţin probabil ca ele două să se cunoască. Acum, între 
ele exista o legătură mai caldă decât ceea ce împărtăşiseră Leah şi mama ei. 
Îi era foarte îndatorată lordului zânelor. 

Pentru prima dată de zile întregi, se întrebă ce putea să-şi dorească 
acesta în schimb, dar se simţea prea fericită pentru a-şi face griji în privinţa 
asta. În vremurile de demult, servitorii apreciaţi erau adesea răsplătiți 
închiriindu-li-se case în schimbul unei boabe de piper pe an sau ceva la fel 
de neînsemnat. Lord Ranulph spusese că îi plăcea muzica ei — şi că legea 
celor asemenea lui îi impunea să solicite o plată în schimb. Fără îndoială că 
preţul avea să fie ceva similar acelor chirii de-o boabă de piper. 

Incapabilă să mănânce, Leah faramita o felie de pâine prăjită şi speră ca 
Duncan să ajungă mai devreme. Dar el nu sosi decât după-amiază. Îşi 
petrecu întreaga dimineaţă cântând la harpă şi gândindu-se la seara trecută. 
Amintirea sărutului şi a îmbrăţişării lui îi trimitea furnicături în tot trupul. 
Poate că asta însemna să fie îndrăgostită. Se simţi uşurată când sosirea 
căpitanului Townley, care o aştepta in salon, fu anunţată de către o 
servitoare. Leah aruncă rapid o privire în oglindă. Arăta minunat. Devenise 
dificil să-şi amintească exact cum arătase înainte ca Ranulph să-şi facă 
vraja, dar totuşi îşi amintea cu claritate cum se simtise pe vremea când era o 
fiinţă atât de ştearsă, încât devenise aproape invizibilă în propria existenţă. 

Leah se întristă puţin gândindu-se că Duncan n-ar fi băgat-o niciodată în 
seamă dacă ar fi arătat ca înainte. Faptul că îi câştigase atenţia în acest mod 
părea aproape o înşelătorie. Însă frumuseţea ei îi oferea lui plăcere, aşa că 
se simţea mai mult recunoscătoare decât vinovată. 

După ce îşi alungă aceste gânduri, cobori scările şi se duse în salon, 
lăsând uşa întredeschisă de dragul bunei-cuviinte. Duncan se sprijinea 
relaxat de polita şemineului. În timp ce privea cum lumina soarelui îi 
definea planurile cizelate ale chipului, Leah rosti involuntar: 

— Esti cel mai frumos bărbat pe care l-am văzut vreodată. 


În loc să fie încântat ori stânjenit, el rămase încremenit ca o statuie. 
Apoi expiră cu un suspin şi spuse: 

— Nu pot să mă gândesc la mine ca fiind frumos. 

— Ai prefera să spun că eşti atrăgător? Uimitor? Eroic? Eşti toate aceste 
lucruri, zise ea, surprinsă de propria îndrăzneală. Îmi place nespus să mă uit 
la tine. 

— Nu sunt bărbatul care creezi tu, Leah, rosti el cu o vehemenţă bruscă. 
Nu sunt erou, nu sunt uimitor, nu sunt deloc deosebit. Sunt un om obişnuit, 
căruia îi plac cărţile, traiul la ţară şi muzica şi care doar şi-a făcut datoria 
atunci când situaţia a cerut-o. Ochii lui aurii se întunecară. Singurul lucru 
special la mine este că te iubesc foarte mult. Să te întâlnesc a fost ca... 
sosirea acasă. Ştiu că este prea curând şi că nu ar trebui să vorbesc cu tine 
înainte de a discuta cu tatăl tău. Ştiu şi că tu eşti o bijuterie care ar trebui să 
împodobească doar cele mai alese cercuri ale societăţii londoneze, iar eu nu 
pot să-ţi ofer acest lucru. Dar este posibil — vocea lui tremură pentru o clipă 
creezi că ai putea fi fericită împărțind o viata tihnită cu mine? 

Chiar că era timid, constată ea surprinsă. Poate la fel de timid ca ea. 
Copleşită de tandrete, zise: 

— Nu mi-aş dori nimic mai mult, Duncan. Se apropie de el şi îi luă 
mâinile înainte de a spune şovăielnic: Te iubesc. O persoană raţională poate 
ar râde de amândoi, dar simt că... am găsit în tine cealaltă jumătate a mea. 

El îi cercetă chipul cu o intensitate fascinantă. 

— M-ai iubi dacă aş fi urât, sau dacă această cicatrice ar arăta mult mai 
rău, sau dacă oamenii nu m-ar considera erou? 

Dându-şi seama cât demult însemna pentru el răspunsul ei, Leah se 
gândi o vreme înainte de a răspunde: 

— Iti iubesc bunătatea, simţul umorului, felul in care mă faci să mă simt 
în siguranţă şi preţuită. Îi zâmbi cu timiditate. Iubesc persoana care sunt eu 
atunci când sunt cu tine. Cred că astea ar fi la fel de adevărate şi dacă 
societatea londoneză nu te-ar fi considerat vreodată o celebritate. 

Zâmbetul lui radios îi trădă uşurarea. 

— Atunci mă voi duce la ţară şi voi sta de vorbă cu tatăl tău. Creezi că 
există riscul ca el să refuze să stea de vorbă cu mine? 

— Absolut deloc. Nu numai că eşti minunat ca om, dar eşti minunat şi 
ca pretendent. Îi surâse tachinându-l. Voi profita la maximum de această 
afacere, să ştii. 

El se crispă. 


— Nu gândi niciodată aşa, Leah. Măcar dacă ai şti. 

Leah îşi muşcă buza de jos. 

— Părinților mei nu le plac surprizele. Cred că ar fi înţelept să mă duc 
eu acasă întâi şi să îi pregătesc pentru vizita ta. 

— Bine. Asta înseamnă că, de îndată ce voi avea permisiunea lui, voi 
putea veni să te cer oficial în căsătorie. Bratele lui o cuprinseră. Oh, Leah, 
Leah... Ea se lăsă cu încântare imbratisata. 

— Este o mare îndrăzneală din partea mea, însă aş dori ca logodna să fie 
scurtă. 

Râsul lui fu puternic şi profund. 

— O vom scurta cât demult se poate pentru a nu fi lipsiţi de decenta. 

Ea suspină încântată. Era greu de crezut că o asemenea fericire putea fi 
reală. În vreme ce stătea sprijinită de el, bucurându-se de căldura şi de forţa 
trupului său, un gând cumplit îi veni în minte. Ranulph nu putea să i-l ceară 
pe primul ei născut! Dar existau străvechi poveşti cu zâne care cereau un 
astfel de preţ. 

La asta nu se gândise când făcuseră respectiva înţelegere, probabil 
pentru că ideea de a avea un copil era extrem de departe de ea pe vremea 
aceea. Însă acum nu mai era deloc departe. Când îşi imagina căsătoria cu 
Duncan, copiii făceau parte din peisaj ca Duncan însuşi. Nu ar da niciodată 
un copil al lor unei fiinţe care pentru ea era la fel de greu de înţeles ca 
partea nevăzută a Lunii. 

Cu siguranţă, temerile ei erau reale, cu toate că erau prostii fără sens. 
Totuşi, era bine că se întorcea acasă. Avea să-l găsească pe Ranulph şi să-şi 
regleze conturile cu el. Apoi putea începe liberă noua ei viaţă. 

ok 

Lui Leah i se paru foarte ciudat sa se afle din nou în dormitorul în care 
stătuse de cand părăsise odaia copiilor. Ea se schimbase atât demult, însă 
camera rămăsese exact la fel. Ei bine, doar că acum exista şi Shadow, care 
se întorsese împreună cu ea de la Londra, cu obişnuita ei demnitate distantă. 

Sir Edwin fusese surprins când Leah îl anunţase că un oarecare căpitan 
Townley avea să vină să stea de vorbă cu el despre un subiect de mare 
importanţă. Totuşi, se hotărî să accepte abia după ce citi scrisoarea de la 
Lady Wheaton, care descria cu lux de amănunt caracterul şi situaţia 
financiară ale lui Duncan. 

Cu tristeţe, Leah îşi dădu seama că părinţii ei aveau să fie încântați să 
scape de grija ei. Totusi, această constatare nu o duru aşa cum o duruse 


cândva. Atâta vreme cât Duncan o iubea, putea accepta faptul că, pentru 
părinţii ei, ea nu însemna mai mult decât o regretabilă obligaţie. 

În dimineaţa de după sosirea acasă, Leah îşi atârnă harpa pe umăr şi o 
întrebă pe Shadow, care moţăia: 

— Ai vrea să vii la o plimbare în pădure, împreună cu mine? Ar trebui 
să găseşti pe-acolo vreun şoarece pe care să-l fugăreşti sau alte delicatese de 
genul ăsta. 

Pisica îi aruncă stăpânei sale o privire ofensată, apoi închise ochii şi îşi 
acoperi nasul cu coada. Leah chicoti. Pisica era un companion plăcut, dar 
nu era deloc interesată să facă vreun efort. 

Era o superbă zi de toamnă, cu un cer senin şi un soare care răspândea o 
căldură plăcută. Leah intră în pădure şi se îndreptă spre poiana unde îl 
întâlnise pentru prima dată pe Ranulph. Acolo, se aşeză pe trunchiul 
copacului prăbuşit şi începu să cânte la harpă. Cântă de dragoste şi de 
bucurie şi îl rugă în minte pe lordul zânelor să apară. 

Aproape că renuntase la orice speranţă, când Lord Ranulph apăru brusc 
în faţa ei, părul lui fluturând în bătaia vântului precum ciulinii de pe jos. 
Surprinsa de apariţia sa, Leah îşi tinu răsuflarea. De data aceasta, el nu 
purta veşmintele moderne ale unui gentleman englez, ci elegante haine cu o 
croială medievală, având o sabie la şold şi colanti care îi scoteau în evidenţă 
muşchii coapselor. Era primejdios de masculin, cu o lumină neîmblânzită în 
ochii verzi, care îl făcea mult mai straniu decât la prima lor întâlnire. Dar, 
după ce se înclină, i se adresă pe un ton curtenitor: 

— Ai dorit să mă vezi, doamna mea. 

Punând harpa deoparte, Leah se ridică şi făcu o plecăciune. 

— Magia ta este puternica, domnule. Am fost la Londra, după cum ai 
aranjat, şi am avut mare succes, după cum ai prezis. 

— Ştiu, spuse el cu răceală. Te-am observat în permanenţă la Londra. 

Pe ea o deranjă gândul că o spionase. Oare trăsese cu urechea şi în 
clipele intime, de tandrete cu Duncan? Detesta aceasta idee. 

Aducandu-si aminte de abilitatea lui de a citi ce se petrecea in mintea ei, 
încercă să alunge gândul, dar, după expresia lui cinică, îşi dădu seama că el 
ştia ce simţea ea. Se sili să zâmbească. 

— Am câştigat dragostea unui erou, aşa cum ai spus că e posibil. În 
curând voi fi măritată. Dacă eşti de acord, aş vrea să-mi plătesc datoria 
acum. 


— Sincronizarea este impecabilă, Leah. Lordul zânelor începu să 
traverseze poiana ca un neobosit leu auriu. Dacă n-ai fi venit azi aici, te-aş 
fi chemat eu. 

Încercând să-şi alunge senzaţia neplăcută, ea spuse: 

— Mi-ai zis că am trei alternative, domnule. Care sunt acestea? 

— Nu poţi ghici ce-mi doresc cu adevărat? Se opri şi se răsuci pentru a- 
i arunca o privire care hipnotiza. Vreau să trăieşti cu mine pe Tărâmul 
Zânelor, înconjurată de-a pururi de muzică şi de frumuseţe. O să-ţi arăt nişte 
minunatii cum nu ţi-ai imaginat niciodată. Vino cu mine, Leah! 

Întinse spre ea o mână lungă şi frumoasă. Ea simţi puterea sălbatică a 
dorinţei lui, forţa întunecată a magiei lui îndreptându-se către ea. 

— Nu! spuse ea cu violenţă şi se retrase până când picioarele ei atinseră 
copacul prăbuşit. Nu aparţin lumii tale, Lord Ranulph. N-aş accepta 
niciodată aşa ceva. 

Sprâncenele lui ridicate se arcuiră, iar Leah văzu că el râdea de ea. 

— Dar o vei face, draga mea copilă. Este cea mai bună dintre 
alternativele pe care ti le ofer. 

Ea îşi trecu limba peste buzele uscate. 

— Spune-mi care sunt celelalte două. 

El începu sa păşească din nou prin poiană, sabia legănându-i-se la sold. 

— Zici că te vei mărita. Cu căpitanul Duncan Townley, presupun. 

Ranulph îi aruncă o privire prin care îi cerea un răspuns. 

— Eu şi Duncan avem o înţelegere, zise ea fără tragere de inimă. După 
ce vorbeşte cu tatăl meu, logodna noastră va fi oficială. 

— Un tânăr frumos, spuse Ranulph îngândurat. Un erou de război. 

Leah incuviinta precaută din cap, nesigură unde voia să ajungă. 

Lordul zânelor se opri în capătul îndepărtat al poienii şi se răsuci spre 
ea. Cu o voce care o făcu să îngheţe până la os, el rosti: 

— A doua ta alternativă, scumpa mea copilă, este să-mi aduci inima lui. 

Leah se holbă la Ranulph. 

— Ce vrei să spui? Faptul că mi-a dăruit inima lui nu înseamnă că eu o 
pot da altcuiva. Dragostea nu este aşa. 

Ochii lordului zânelor se îngustară. 

— Nu vorbeam metaforic, Leah. Nu te teme, o să-ţi fac sarcina mult 
mai uşoară. Un pumnal de argint se materializă în mâna lui, lama sa 
strălucind cu răutate. Acesta este un pumnal fermecat. Chiar şi pentru o 


făptură micuță, ca tine, va fi uşor să îl înfigă între coastele lui şi sa îi scoată 
inima după ce va muri. 

— Eşti nebun! 

Şocată dincolo de cuvinte, se sufocă şi fu pe punctul de a vomita din 
pricina imaginii oribile descrise de cuvintele lui Ranulph. Să se uite în ochii 
zâmbitori ai lui Duncan, apoi să-l omoare... Îşi apăsă palma pe gură, în 
vreme ce stomacul ei se întoarse pe dos. 

Cu o voce moale ca untul, Ranulph continuă: 

— Îţi sugerez să comiti fapta când ieşiţi la o plimbare în pădurea mea, 
astfel încât să nu ai mult de mers pentru a-mi da plata. Nu trebuie să te temi 
că vei fi pedepsită de oameni. Să plângi doar cât poţi de convingător şi să 
pretinzi că ati fost atacați de un nebun care ţi-a ucis iubitul. Nimeni nu va 
crede că o femeie atât de frumoasă, atât de fragilă, atât de îndrăgostită ar 
putea comite o faptă atât de sângeroasă. Zâmbi sarcastic. După o perioadă 
decentă în care îl vei jeli, vei fi liberă să-ţi cauţi alt sot. De pildă, acel duce 
care s-a purtat grosolan cu tine în grădina lui. A fost furios atunci, dar sunt 
sigur că îl vei aduce din nou la picioarele tale, cu un singur zâmbet 
fermecător. 

Ranulph puse pumnalul de argint în mâna ei inertă. Mânerul se simţea 
rece în palma ei. 

Se holbă la arma strălucitoare, oroarea intensificându-i-se. 

— Nu pot. Nu o s-o fac. 

El îşi înclină capul, în ochii lui citindu-se un amuzament malefic, 
inuman. 

— Nici nu credeam că o vei face. Acesta este motivul pentru care am 
aşteptat până acum. Doar o femeie cumplită şi-ar putea ucide iubitul. 

— Nu era nevoie să aştepţi atât demult, spuse ea cu voce tremurătoare. 
N-aş putea face niciodată aşa ceva, nici măcar dacă ar fi vorba despre un 
străin. 

— Esti atât de sentimentală fata de toţi muritorii? rosti el surprins. Daca 
mi-aş fi dat seama de sensibilitatea ta excesivă, aş fi venit mai devreme să- 
mi cer plata. 

Mai mult decât orice altceva din cele făcute de el, acea declaraţie o făcu 
pe Leah să înţeleagă cât de străin de lumea asta era el. Pur şi simplu nu îi 
înţelegea absolut deloc pe muritori. 

— Care este ultima alternativă — primul meu născut? întrebă ea cu 
amărăciune. Dacă îmi ceri asta îţi jur că voi folosi pumnalul chiar acum. 


Înaltă cu mâini tremurătoare arma şi o duse la piept. Întrebându-se dacă ar 
avea puterea să se sinucidă. El spusese că pumnalul era fermecat. Poate că 
avea să pătrundă cu uşurinţă... 

Ranulph străbătu poiana dintr-un salt şi îndepărtă pumnalul. 

— Pe toţii zeii, şi tu creezi că eu sunt nebun? rosti el furios. Nu vreau 
viaţa ta şi nici progenitura urlătoare a altui bărbat. 

Aruncă pumnalul într-o parte. Acesta dispăru din zbor. Mai calm, zise: 

— Un bebeluş al cărui tata să fiu eu — asta ar fi mai interesant. Lorzii 
zânelor nu sunt prolifici, dar, într-o eternitate în care ne împerechem, mai 
producem din când în când câte un copil. 

El chiar intenţiona să-i posede şi trupul, şi sufletul. Clătinând din cap 
plină de repulsie, Leah spuse: 

— Îmi eşti dator încă o alternativă, Lord Ranulph. Orice ar fi, nu are 
cum să fie la fel de diabolică precum cele pe care mi le-ai sugerat deja. 

El îi surâse, la fel de splendid şi de amoral ca o fiară. 

— Ultima variantă nu este deloc diabolica. Este un lucru foarte simplu. 

Ea îşi împreună mâinile tremurătoare. 

— Nu te juca, domnule, cu mine, rosti ea cu voce crispată. Spune-mi 
doar ce doreşti. 

— Un lucru simplu, repetă el. Însă cred că este preţul cel mai mare. 
Dacă refuzi primele alternative, îţi vei pierde frumuseţea. 


Capitolul 7 


Şocată, Leah se holbă la Ranulph, cu ochii mari. 

— Frumuseţea mea? 

Văzându-i nefericirea, el tresări în sinea lui, însă era necesar. Stabilise 
intenţionat ordinea prezentării alternativelor, ştiind că prima ei reacţie avea 
să fie să refuze părăsirea lumii ei. Numai după ce auzea care erau celelalte 
opţiuni avea să ia în serios propunerea lui. 

Având grijă să nu i se desluşească nici urmă de compasiune în voce, 
rosti cu răceală: 

— Nu face pe proasta, Leah. Refuză-mă, şi vei deveni din nou creatura 
ştearsă de dinainte. Anostă şi lipsită de culoare, aproape invizibilă. 
Majoritatea oamenilor nu vor înţelege cu adevărat schimbarea, cu toate că 
toţi cei care te-au văzut în timpul triumfului tău de la Londra vor fi 
incapabili să-şi amintească de ce te-au considerat o asemenea frumuseţe la 
vremea aceea. Vocea lui deveni mai moale. Dar pretendentul tău îşi va 
aminti. Se va uita la tine şocat şi cu repulsie. De câte ori ţi-a lăudat 
frumuseţea căpitanul 'Townley? Cât de adesea ţi-a murmurat la ureche ce 
încântătoare eşti? Când frumuseţea ta va dispărea, la fel se va întâmpla şi cu 
dragostea lui. Iti vei petrece restul vieţii singură şi nebăgată în seamă. 
Ridică plictisit din umeri. Presupun că, din moment ce e în joc onoarea 
masculină, s-ar putea să-l faci să se logodească totuşi cu tine. În acest caz, 
vei avea plăcerea de a trăi o viata alături de un bărbat care te va dispretui 
pentru că l-ai înşelat. 

Ochii ei, o oglindă de smarald a ochilor lui, se umplură cu lacrimi până 
când îi închise. Chipul ei remarcabil de expresiv reflecta cu fidelitate faptul 
că ea îşi imagina cu exactitate ceea ce Ranulph descrisese: respingerea din 
partea iubitului ei, întoarcerea la existenţa ei pustie. 

Apreciind că era vremea să-şi schimbe tactica, spuse cu voce blândă: 

— Acum înţelegi de ce am zis că a-mi deveni consoartă este alegerea 
cea mai bună? Vino cu mine, şi iti voi dărui pasiune şi frumuseţe dincolo de 
visurile tale cele mai sălbatice. Peşteri imense ce strălucesc de la bijuteriile 
neştiute. Păduri atât de maiestuoase încât ar pune în umbră cea mai măreaţă 
catedrală a lumii. Vom călări vântul şi vom cânta mările, iar tu nu-ţi vei 
regreta niciodată decizia. 


Incredintat că Leah avea să se lase prinsă în mrejele vorbelor sale şi 
avea să se răzgândească, se apropie de ea şi îi luă mâna în ale lui. Pe toţi 
zeii, era încântătoare! Simti cum i se întăreşte madularul de dorinţă. 
Pasiunea avea să îi înlăture fetei şi ultimele îndoieli. 

O atrase într-un sărut. Gura ei era moale, parfumul ei, la fel de proaspăt 
ca al florilor de primăvară. 

Îşi folosi toate abilităţile erotice, apelând la o vrajă care avea s-o facă 
să-şi dorească şi mai mult. 

Dar nu functiond. Ea se smulse si îşi şterse scârbită gura cu dosul 
palmei. 

— Creezi că aş prefera atingerea ta în locul celei a lui Duncan? îşi ridică 
harpa şi o strânse ca pe un talisman împotriva răului. Probabil eşti în stare 
să-mi întuneci mintea cu farmece, însă eu nu voi fi niciodată de bunăvoie 
târfa ta. 

El se holbă la Leah, şocat că putea rezista vrăjii senzuale. Cine ar fi 
crezut că ea avea o asemenea forţă? Pocnind din degete, făcu să apară 
oglinda şi o ridică pentru a-i aduce aminte cum arătase. Nemilos, se folosi 
de o imagine a ei când arăta cel mai rău, cu ochii umflati şi cu nasul inrosit 
de plâns. 

— Asta alegi? rosti el cu cruzime. Sau va fi inima iubitului tău? 

Ea păli când văzu imaginea din oglindă, dar spuse cu fermitate: 

— Fă-mă la loc cum am fost, Lord Ranulph. Am fost banală toată viata 
mea. Eu... eu pot să mă învăţ să fiu din nou aşa. 

— Nu ştii ce vorbeşti! exclamă el nevenindu-i să creadă. Înainte, a fost 
suficient de dureros faptul că nu arătai bine, însă acum ai cunoscut plăcerile 
frumuseţii. Adoratia, puterea, faima. Să pierzi aceste lucruri după ce le-ai 
gustat o vreme va fi infinit mai dureros decât să nu le fi cunoscut niciodată. 

— Creezi că nu ştiu asta? ţipă ea strângând harpa si mai tare. Dar pot sa 
suport aşa ceva. Voi fi nevoită, din moment ce celelalte două variante sunt 
de neconceput. N-aş putea să-i fac niciodată rău lui Duncan sau altei 
persoane inocente. Nici n-aş putea să renunţ la lumea mea pentru a deveni 
sclava unei creaturi care este la fel de frumoasă şi de străină ca un tigru. 

— Vreau să-mi fi consoartă, nu sclavă! se răsti el cu o voce biciuitoare. 

— Nu este sclavie dacă vin împotriva voinţei mele? Gura ei se strâmbă. 
Noi doi suntem făcuţi dintr-un aluat diferit, Lord Ranulph. Tu creezi că 
frumuseţea este mai valoroasă decât libertatea, mai prețioasă decât viata 
altei persoane. Nu te pot înţelege, tot aşa cum nici tu nu mă poţi înţelege. La 


revedere, domnule. Presupun că, până când voi ajunge acasă, voi avea din 
nou o înfăţişare banală, iar cu asta îmi voi fi plătit partea din înţelegere. 

Se îndepărtă de el, traversând poiana. Înainte de a intra în pădure, se 
opri pentru a-i spune încet: 

— Îmi... îmi pare foarte rău că nu pot fi ceea ce iti doreşti. 

Şocat că ea pleca de-adevăratelea, el rămase încremenit preţ de o clipă. 
Apoi scoase un sălbatic tipat de furie. 

— Nu! 

Îşi ridică amândouă braţele spre cer, iar tunetul bubui din cerul senin de 
toamnă, rostogolindu-se de-a lungul pădurii cu o forţă care zgâlţâi copacii. 
Leah tresări, iar el văzu spaima din ochii ei. Dându-şi seama că, dacă 
ajungea să se teamă de el, orice speranţă era pierdută, spuse cu voce 
crispată: 

— Nu-ţi voi face rău, Leah. Nici acum, nici vreo dată. Dacă te vei 
satura cândva să fi banală, şi singură, şi dispretuita, ştii cum să ma chemi. 

Ea încuviinţă vag din cap, dar el înţelese cu disperare că Leah nu avea 
să se răzgândească niciodată. Cu excepţia muzicii ei, ea era pentru el un 
mister la fel de mare cum era el pentru ea. Oare din pricină că era muritoare 
sau, pur şi simplu, pentru că era femeie? 

Profund îndurerat, o urmări dispărând printre copaci. Ea plecase, iar el 
era singur. 

Apoi furia reveni. Cu o fluturare a mâinii, înlătură toată strălucirea 
fermecată care uimise întreaga Londră. Se gândi cu răutate cum avea să 
reacționeze iubitul ei când avea să descopere că răpitoarea lui logodnică era 
la fel de banală ca un şoarece. 

Volbura nedomolită a furiei lui se îndreptă spre Kamana. Blestemată fie 
femeia aia perfidă! Prezicerile ei că Leah avea să vină la el nu fuseseră 
decât vorbe goale, unul dintre jocurile ei batjocoritoare. Avea să-i dea 
socoteală pentru minciunile ei. Avea putere, însă el îi era egal. Nu avea să 
fie în stare să-l refuze dacă el o chema. 

Închise ochii şi o vizualiză pe Kamana până când imaginea ei exotică şi 
batjocoritoare fu parcă imprimată cu fierul roşu în creierul lui. Apoi rosti 
cuvintele Puterii, care aveau s-o aducă la el, împotriva voinţei ei, dacă era 
necesar. 

Vrăjitoarea trădătoare avea să plătească pentru minciunile şi pentru 
amestecul ei. Da, avea să plătească neapărat. 

ok 


Când ajunse acasă, Leah tremura încă. Fiindcă nu dorea s-o vadă nimeni 
cu lacrimi pe faţă, se furişă pe scara din spate şi se duse în dormitorul ei. 

Shadow era încă întinsă pe pat. Când Leah intră, pisica deschise ochii şi 
o privi fix. Leah încercă să zâmbească. 

— Nu-mi spune că şi tu mă vei abandona. Aş fi crezut că măcar pisica 
mea mă va accepta aşa cum sunt acum. 

Shadow sări din pat şi veni să se frece de gleznele lui Leah, torcând cu 
căldură. Putin mai liniştită, Leah scărpină gâtul pisicii. 

Apoi se întoarse către oglinda ei. Orice urmă de speranţă că ar fi fost 
posibil ca Ranulph să nu-şi ia plata se spulberă. Păr lipsit de strălucire, 
banali ochi cenusii-verzui inrositi de plâns. Îşi privi palma stângă. În centrul 
ei, încă putea vedea slaba licărire irizată a tăieturii pe care i-o făcuse 
Ranulph când îşi pecetluiseră înţelegerea. Se părea că avea să fie singurul 
semn care îi rămânea din ce fusese până de curând. 

Trase îndurerată aer în piept şi se sili să-şi privească imaginea din 
oglindă. O făcuse chiar mai ştearsă decât înainte sau aspectul ei i se părea 
mai cumplit doar din cauza contrastului cu cea care fusese? Nu avea 
importanţă. Acesta era chipul cu care se născuse şi cu care avea să moară. 
Îşi aminti că, de fapt, nu avusese cu adevărat de ales. Crima era ceva de 
neconceput, la fel cum era şi intrarea ei în lumea stranie, de iad neomenesc, 
pe care Ranulph o numea acasă. 

Tresări cand îşi aminti privirea plină de venerație a lui Duncan, 
momentele când îi spusese că era cea mai frumoasă fiinţă pe care o văzuse 
vreodată. El era mult prea gentleman pentru a-şi încălca totuşi cuvântul 
când avea să vadă cum devenise ea, însă Ranulph avea dreptate. Ar fi fost 
mai rău să trăiască alături de Duncan şi să ştie că el o dispretuia decât sa 
trăiască fără el. Trebuia să-l scape de acea logodnă. 

Gândul de a-l pierde spulberă ultimele fărâme din stăpânirea ei de sine. 
Se aruncă pe pat şi izbucni în hohote de plâns incontrolabile. Shadow o 
urmă şi îşi lipi nasul rece de obrazul lui Leah, însă asta nu-i ostoi durerea. 
Dumnezeule, Leah ar fi fost mult mai fericită dacă nu l-ar fi întâlnit 
niciodată pe Ranulph al Pădurii ori dacă ar fi fost suficient de inteleapta 
încât să refuze acea înţelegere blestemată. 

Sau n-ar fi fost? Se rostogoli pe o parte şi strânse în braţe trupul cald şi 
blănos al pisicii. Preţul înţelegerii cu Ranulph fusese amarnic de mare, însă 
ea aflase cum era să fi frumoasă şi că frumuseţea nu reprezenta o 


binecuvântare desăvârşită. Nu aveau să-i lipsească privirile înfometate ale 
străinilor ori resentimentele celorlalte femei. 

Nu aveau să-i lipsească nici balurile nesfârşite şi petrecerile. După 
dispariţia entuziasmului initial dat de faptul ca era admirată, intelesese că 
pur şi simplu nu era o persoană foarte sociabilă. Prefera viaţa de la ţară, cu 
muzica ei şi cu un mic cerc de prieteni, şi nu avea să mai tânjească după 
plăcerile Londrei. 

Iar înţelegerea cu Ranulph îi permisese să aibă parte de bucuria iubirii. 
Cândva, când durerea avea să se domolească, avea să fie fericită din acest 
motiv. 

Dar acum rana era încă proaspătă. Îşi îngropă fata în blana mătăsoasă a 
lui Shadow şi plânse. 

* 

Extenuata de atâtea lacrimi, Leah atipi. Se trezi brusc în clipa când o 
servitoare bătu la uşa ei. 

— Domnişoară Leah, un tânăr gentleman numit căpitanul Townley a 
venit să vă vadă, rosti fata de dincolo de uşă. Chicoti. Tocmai a vorbit cu 
tatăl dumneavoastră. Se va face vreun anunţ? 

Icnind şocată, Leah se ridică în şezut. Doamne, Dumnezeule, Duncan 
sosise deja şi o ceruse de la tatăl ei! Crezuse că nu avea să ajungă decât a 
doua zi, cel mai devreme. Nu putea să apară în faţa lui în halul în care arăta. 
De fapt, poate era mai bine să-i scrie un bilet. Avea să-i ceară mii de scuze 
şi să-i spună că, după ce se gândise serios, decisese că ei doi nu se 
potriveau. 

Dar îşi imagină expresia lui când ar citi scrisoarea. Constată că Shadow 
se uita la ea cu o privire dezaprobatoare în ochii aurii. Pisica avea dreptate. 
Ar fi fost de neiertat să se poarte ca o laşă şi să-l lase pe Duncan să se 
întrebe toată viaţa ce fusese în neregulă. Când avea s-o vadă, dragostea lui 
urma să se evapore fără durere, fără să simtă jalea care o chinuia pe ea. lar 
ea avea să-şi găsească o oarecare consolare în asta. 

— Domnişoară Leah? rosti camerista din nou. Sunteţi acolo? 

— Roagă-l pe căpitanul Townley să mă aştepte în camera de zi, 
răspunse Leah cu vocea încordată. Voi cobori în câteva minute. 

Se duse la lavoar şi se stropi cu apă rece pe faţă, pentru a diminua 
roseata. Din mândrie, nu voia să arate mai rău decât era în realitate. Din 
fericire, rochia ei de culoarea merelor verzi era foarte drăguță, una dintre 
achiziţiile de la Londra, şi îi punea în valoare silueta zveltă şi tenul 


acceptabil. Părul ei era un dezastru, aşa că îl pieptănă şi îl prinse simplu la 
spate cu o panglică verde. 

Shadow o urmărea din nou cu privirea. În minte, Leah auzi cuvintele: 
„Frumuseţea este dată de încredere în aceeaşi măsură în care este dată şi de 
perfecțiunea fizică”. 

Leah clipi, dându-şi seama că era adevărat. Lady Wheaton nu era o 
frumuseţe clasică, însă ţinuta ei graţioasă şi încrederea făceau mereu 
capetele să se întoarcă atunci când intra într-o încăpere. lar Leah se purta 
altfel după ce se obişnuise cu frumuseţea ei fermecată. 

Amintindu-şi cum se simtise când îşi făcuse intrarea în societate, cu toţi 
ochii atintiti asupra ei, îşi ridică mândră capul. N-avea să-l reţină pe Duncan 
împotriva voinţei lui şi nu avea să plângă în faţa lui. 

„Adio!” Shadow se află deodată lângă Leah, cu ochii săi aurii acum 
intunecati. 

Leah simti un nod in gat din pricina acestei despartiri neasteptate. 

— O să te pierd şi pe tine, nu-i aşa? Ai venit o dată cu magia lui 
Ranulph, şi acum trebuie să pleci, din moment ce aceasta a dispărut. 

Îndurerată, ridică pisica pentru a o îmbrăţişa pentru ultima oară. În clipa 
aia în mintea ei apăru imaginea unei pisicute mici. Un pui de pisică negru şi 
jucăuş avea să danseze în inima lui Leah, şi asta în curând. Constientizarea 
acestui lucru o linişti întru câtva, cu toate că ştia că nu avea să mai existe 
niciodată o pisică precum Shadow. 

După ce o aşeză pe Shadow pe pat, Leah deschise fereastra, deşi, dacă 
era o pisică de-a zânelor, probabil n-avea nevoie de un geam deschis pentru 
a pleca. Apoi Leah se îndreptă spre uşă. Cu o urmă de umor negru, îşi spuse 
că Duncan avea să fie norocos să scape de ea, din moment ce era probabil 
pe jumătate nebună dacă purta conversații imaginare cu pisica ei. 

În vreme ce părăsi încăperea, simţi o căldură liniştitoare în minte, 
aproape ca un tors de pisică. 

Fiindcă ferestrele camerei de zi dădeau spre est, încăperea era oarecum 
întunecată la această oră târzie a zilei. Leah intră şi îl găsi pe Duncan în faţa 
unui geam, silueta lui cu umeri lati profilându-se întunecată pe fundalul 
ferestrei. Chiar şi când se întoarse, trăsăturile lui rămaseră umbrite, aşa că 
ea nu-i putu descifra expresia. Se hotărî că asta reprezenta o mică 
binecuvântare. 

— Bună ziua, Duncan. 

— Leah. 


El se înclină, însă nu se apropie de ea. Inima ei muri putin când văzu 
rigiditatea de rău augur a siluetei sale. Probabil era şocat de înfăţişarea ei 
terna. Ea se opri în mijlocul încăperii, având grijă să-şi tina capul ridicat cu 
mândrie. Nu îşi putea schimba înfăţişarea, însă putea să se poarte cu 
demnitate. 

— Ai vorbit cu tatăl meu? 

— Da, şi mi-a dat bucuros încuviințarea. Dar — Duncan ezită, apoi spuse 
grăbit — înainte de a te cere oficial în căsătorie, trebuie să-ţi spun ceva. 

Brusc disperată să vorbească ea prima, pentru a nu auzi întrebările lui 
confuze, stânjenite, ea rosti cu voce egală, de parcă n-ar fi fost un lucru 
important: 

— Nu este nevoie să spui nimic. Este cât se poate de evident că a fost o 
greşeală să ne gândim la căsătorie. Îşi feri privirea de el şi clipi pentru a-şi 
reţine lacrimile. Adio, căpitane Townley. Mi-a făcut plăcere... flirtul nostru. 

Se îndreptă spre uşă, şi era pe punctul de a scăpa, când Duncan traversă 
vijelios camera şi o prinse de braţ. 

— Te rog, nu pleca. Cel putin, nu încă. Inghiti nodul care i se pusese în 
gât. Eu... eu înţeleg că nu doreşti să te mariti cu mine. Îmi pare rău, Leah. 
Te-am avertizat că nu sunt bărbatul care creezi că sunt. O femeie atât de 
frumoasă ca tine merită mult mai mult. Dar şi eu voi pretui... flirtul nostru. 

Ea se holbă la el. 

— O femeie atât de frumoasă ca mine? Duncan, priveşte-mă! Sunt la fel 
de banală ca un stâlp dintr-un gard. Oamenii ar râde de tine dacă ţi-ai lua o 
nevastă atât de slută când ai putea avea orice femeie din Anglia. 

Privirea lui o măsură din cap până în picioare. 

— Astăzi arăţi ceva mai puţin spectaculos decât de obicei, probabil 
pentru că nu ţi-e uşor să-mi spui că vrei să anulezi înţelegerea noastră. Imi 
pare rău că este atât de dificil pentru tine. Vocea lui se înăspri. Dar, chiar şi 
supărată fiind, tot eşti cea mai încântătoare fiinţă pe care am văzut-o 
vreodată, Leah. Eu... eu n-o să te uit niciodată. 

Sinceritatea din vocea lui o şocă. Faptul că el o considera în continuare 
frumoasă era urmare a faptului că acea încăpere era prea al naibii de 
întunecoasă. Acceptând înverşunată că trebuia să i se înfăţişeze în toată 
banalitatea ei, luă o lumânare de pe masă şi o aprinse de la un mic cărbune 
încins, apoi aprinse toate sfeşnicele, astfel încât lumina să cadă asupra ei. Se 
întoarse spre Duncan. 


— Te întrebi ce s-a întâmplat cu fata cu care voiai să te cdsatoresti, 
spuse ea pe un ton plat. Este o poveste chiar interesantă, deşi greu de crezut. 
La sfârşitul verii, am întâlnit un lord al zânelor care s-a oferit să mă facă 
frumoasă pentru un preţ care trebuia plătit ulterior. Zâmbi deloc amuzată. 
Nu numai că am fost făcută frumoasă, dar în capul lui Lady Wheaton a fost 
inoculat gândul că ar vrea să mă prezinte în societate, şi asta rapid. Aşa că 
am ajuns la Londra. O magie excelentă, nu-i aşa? Ridică din umeri cu o 
elaborată nepăsare. Numai că eu şi lordul zânelor nu am putut ajunge la o 
înţelegere în privinţa plăţii, aşa că frumuseţea mi-a fost luată înapoi. Ar fi 
imposibil de crezut un asemenea basm, doar că adevărul este scris pe chipul 
meu. 

El se incrunta. 

— Te-a vizitat şi Kamana? 

— Kamana? întrebă Leah perplexă. 

— Zâna. Obosit, îşi trecu o mână prin părul castaniu. Mi-a spus de la 
început că schimbarea din înfăţişarea mea s-ar putea să fie doar temporară. 
Te-am cunoscut, şi nu mă puteam logodi cu tine până când tu nu mă vedeai 
aşa cum sunt, aşa că ieri i-am cerut Kamanei să îndepărteze vraja. N-am 
crezut-o, şi pe bună dreptate. O femeie atât de frumoasă şi de fermecătoare 
ca tine merită tot ce-i mai bun, nu un om atât de banal ca mine. 

Leah îl fixă cu privirea, căutând schimbările din înfăţişarea lui. Acum, 
că era atentă, văzu că ochii lui nu mai erau aurii, ci de un căprui plăcut, cu 
pete verzi. Cu toate că încă avea umerii lati şi o siluetă bine proportionata, 
aura impetuoasă şi primejdioasă care atrăgea femeile ca ursul la miere 
dispăruse. Cu toate astea, era acelaşi inconfundabil Duncan. 

Stupefiată, spuse: 

— Fiinţa de pe Tărâmul Zânelor care a venit la mine era bărbat, 
Ranulph al Pădurii. Sălăşluieşte chiar aici, pe pământul tatălui meu. A fost 
oare posibil să se transforme în femeie pentru a vorbi cu tine? 

Exact când rosti cuvintele, le şi respinse. Ranulph era prea masculin 
pentru a lua înfăţişarea unei femei. La fel de perplex, Duncan rosti: 

— Kamana este din India. A venit în Anglia pe corabia care l-a adus pe 
unchiul meu, împreună cu un transport de plante de diverse soiuri. După 
Waterloo, când mă vindecam de rănile căpătate, mi s-a infatisat şi a zis că 
unchiul meu îi salvase viaţa. Duncan zâmbi din colţul gurii. Şi-a cerut scuze 
că nu mă poate apăra de tot răul, dar probabil vraja ei m-a ţinut în viaţă şi a 
făcut ca rănile mele să se vindece rapid. Înţelegi de ce n-ar trebui să fiu 


considerat erou? Datorită faptei bune făcute de unchiul meu, am fost ferit de 
armele care i-au ucis pe tovarăşii mei. N-am niciun merit pentru asta. 

Deci acesta era motivul pentru care se desconsidera. 

— Prostii, rosti Leah cu vehementa. Ştiai că erai protejat în timpul 
bătăliei? Când el clătină din cap, continuă: Atunci cum poate vraja unei 
zâne să diminueze importanţa faptelor tale? Din câte ştiai la vremea aceea, 
puteai muri in orice clipă, aşa cum au păţit prietenii tăi. N-a fost nicio 
magie că regimentul tău s-a regrupat şi a oprit avansarea francezilor. Au 
fost curajul şi calităţile tale. Eroismul tău, Duncan. 

În timp ce privea chipul iubit, încercând să-i transmită crezul ei, îşi dădu 
seama că el fusese rănit mai grav decât crezuse ea. Se apropie de el şi îi 
atinse cicatricea aspră care i se întindea de la tâmplă până în mijlocul 
obrazului. Nu mai era linia subţire care păruse un accesoriu elegant al 
infatisarii dramatic de frumoase a eroului de salon, ci însemnul unei rani 
cumplite care i-ar fi putut curma viaţa. 

— Pentru mine, tu vei fi întotdeauna un erou, rosti ea încet. 

El se indeparta de degetele ei. 

— Este urâtă, nu-i aşa? Când mă aflam în spital, nici măcar nu mă 
puteam privi în oglinda în care mă bărbieream. Şi mai sunt vreo duzină de 
răni în locuri mai puţin evidente. Îşi înghiţi nodul din gât. Când Kamana a 
venit la mine, a insistat să-mi ofere un sezon de strălucire fermecată, pentru 
a nu mă ascunde de oamenii din societate. Poate ar fi fost mai bine să nu 
accept, pentru că magia ei nu a făcut decât să întârzie momentul 
confruntării cu desfigurarea mea. Vocea lui se îmblânzi. Dacă nu ar fi fost 
vraja Kamanei, nu te-aş fi întâlnit niciodată, cu atât mai puţin aş fi avut 
curajul să-ţi vorbesc sau... să te sărut. Nu pot să regret asta. 

— Nu esti urât, spuse Leah cu vehementa. Chiar şi fără strălucirea dată 
de vraja zânelor, eşti cel mai atrăgător bărbat pe care l-am cunoscut 
vreodată, Duncan. Iubesc felul cum arăţi la fel demult cum iti iubesc 
puterea, şi bunătatea, şi modul în care vorbeşti, şi alte o mie de lucruri. 

O izbi un gând surprinzător. Dacă ea îl iubea pe Duncan deşi nu era 
eroul fascinant, byronian, după care leşina jumătate din societatea 
londoneză, exista o şansă ca şi el s-o iubească deşi nu era frumoasă. 

Trase adânc aer în piept, apoi puse cea mai dificilă întrebare din viaţa ei: 

— Crezi... crezi că m-ai putea iubi cu toate că am o înfăţişare banală? 

— Cum poţi să crezi că eşti banală? replica el uimit. Cu toate ca nu 
străluceşti ca înainte, tot eşti fermecător de zveltă şi de gratioasa, cu un 


zâmbet care luminează încăperea şi cu ochi la fel de calzi ca un foc în toiul 
iernii. Eşti frumoasă — cel putin pentru mine eşti frumoasă. Îi cuprinse cu 
tandrete obrajii în palmele sale. După cum ţi-am mai zis, când te-am 
întâlnit, am simţit că mă întorc acasă, rosti el cu voce răguşită. Acum, că ne 
vedem aşa cum suntem cu adevărat, te iubesc chiar mai mult decât înainte. 

Râzând de bucurie, se lăsă cuprinsă de braţele lui. Cat de proastă fusese 
să creadă că dragostea ţinea doar de aspect şi că niciun bărbat nu o putea 
iubi dacă nu atingea vreun imposibil ideal de perfecţiune fizică. 

— Duncan, Duncan, te iubesc atât demult! 

Se cuprinseră într-o îmbrăţişare sălbatică. În vreme ce Leah îşi inalta 
capul pentru a primi sărutul lui, mulţumi din suflet că îşi găsise jumătatea. 


Capitolul 8 


Furios, Ranulph umblă dintr-un capăt în celălalt al poienii până când 
Kamana apăru în faţa lui într-o explozie de lumină. 

Magnifică, purta un vesmant indian din mătase stacojie, care îi sublinia 
într-un mod extraordinar pielea întunecată şi foarte erotică, precum şi părul 
ca pana corbului, care cădea în bucle în jurul ei. 

— M-ai chemat, Lord Ranulph? întrebă ea cu răceală în glas. 

El se incrunta la ea. 

— Te-ai amestecat în repetate rânduri în timp ce o urmaream pe Leah. 
Astăzi, ea m-a respins, în ciuda asigurărilor tale că are să fie a mea. Vocea îi 
deveni de gheaţă. Tu ai influentat-o, nu-i aşa? Poate chiar ai vrăjit-o ca să 
reziste magiei mele. De ce, blestemată să fi? Cu ce ţi-am greşit ca să-ţi facă 
o asemenea plăcere să stai în calea mea? 

— Ranulph, n-am spus niciodată că Leah va fi a ta. Ci doar că soţia care 
iti este predestinată va fi a ta în curând, ceea ce este adevărat. Kamana pluti 
spre el, silueta ei unduindu-se provocator, iar picioarele ei desculte abia 
atingând iarba de toamnă. De ce creezi că am venit cale de jumătate de 
lume”? Destinul, domnul meu. 

Îl tachina din nou. Furios, îi cuprinse cu mâinile carnea caldă a gâtului, 
dorind să-i vadă frica în ochi, tânjind s-o audă cum imploră iertare. 

Kamana râse, ochii ei oblici strălucind ca nişte monede proaspăt turnate. 

— Este atât de cumplit gândul ca eu să-ţi fiu consoartă, Ranulph? 
Credeam că întâlnirea noastră din parc a fost mai degrabă plăcută. 

— "Ţi-ai bătut joc de mine atunci, îţi baţi joc de mine şi acum, mârâi el. 
Degetele lui se strânseră până când îi simţi pulsul bubuind. Dacă eram, cu 
adevărat, o pereche predestinată, de ce n-ai spus asta pur şi simplu? 

— Noi suntem fiinţe încăpăţânate, zise ea calmă. Toate gândurile şi 
visurile tale erau concentrate asupra acelei copile muritoare. Cum ai fi 
reacţionat daca te-aş fi anunţat ca noi doi eram predestinati să fim 
împreună? 

Avea dreptate din nou, naiba s-o ia. Mâinile lui slăbiră strânsoarea, iar el 
se dădu îndărăt. 

— Aş fi spus că mai degrabă m-aş împerechea cu un arici decât să-mi 
împart viaţa cu tine, mârâi el. 


— Vei constata că sunt un companion mult mai plăcut decât un arici. Îşi 
dădu capul pe spate, părul ei mătăsos strălucind ca un văl de abanos. Nu te 
poţi împotrivi destinului, Ranulph. Vino, am ceva să-ţi arăt. 

Kamana traversă poiana spre locul unde un pârâu forma un mic iaz 
înainte de a a-şi continua curgerea. Îşi flutură mâna, şi o imagine a lui Leah 
şi a tânărului ei iubit apăru în apă. Şedeau alături unul de altul pe o sofa. 
Townley spuse ceva, iar Leah râse răsucindu-se pentru a-şi sprijini fruntea 
de umărul lui, în vreme ce îşi punea uşor mâna pe pieptul bărbatului. Bratul 
lui o cuprinse, apoi Duncan o sărută pe tâmplă. 

Ranulph văzu tandretea dintre ei şi se simţi îndurerat în sinea lui. 

— Vrei să zici că muritorii, cu vieţile lor scurte şi cu sufletele veşnice, 
sunt mai norocoşi decât cei de pe 'Tărâmul Zânelor, care trăiesc mult şi sunt 
lipsiţi de suflete? 

Kamana îi aruncă o privire uşor exasperată. 

— Să ştii că toate lucrurile care trăiesc au un spirit, Ranulph. Copacii 
din jurul nostru, iarba de sub noi, toate creaturile mari şi mici. Inclusiv noi, 
cei de pe Tărâmul Zânelor, aşa că nu vreau să mai aud despre lipsa 
sufletului. 

Privirea lui reveni la cei doi tineri muritori. Se sărutau acum, iar Leah 
era atât de frumoasă... Frumoasă într-un fel mai discret, mult mai profund 
decât strălucirea magiei zânelor pe care i-o oferise Ranulph. 

— Cei doi sunt suflete-pereche, acesta fiind motivul pentru care 
dragostea lor nu poate fi afectată de vrăjile zânelor, spuse Kamana cu 
blandete. Când unchiul lui Duncan m-a rugat să-l protejez pe băiat, am 
urmărit firul destinului său şi am descoperit că, fără un ajutor magic, avea 
să moară la Waterloo. Clătină din cap cu regret. În ciuda ajutorului meu, în 
acea zi cumplită, trupul lui a fost rănit, iar sufletul, şi mai mult. Rănile 
fizice nu au fost greu de vindecat, însă cu rănile spiritului este mult mai 
dificil. Când i-am privit din nou linia destinului, mi-am dat seama că 
remediul cel mai bun ar fi să îl aduc alături de Leah. În mod normal, le-ar fi 
luat mult mai mult să fie împreună şi chiar mai mult să descopere că sunt 
suflete-pereche. Însă, fiindcă amândoi au avut parte de magia noastră, şi-au 
recunoscut destinul aproape instantaneu. 

— Am impresia că ai intervenit în aşa-numitul lor destin, spuse Ranulph 
cu un sarcasm greu. 

— Am fost doar un instrument al destinului, un mod de a-i aduce 
laolaltă. Acelaşi lucru este valabil şi în ceea ce-i priveşte. 


Făcu un gest, şi o nouă imagine apăru pe suprafaţa iazului. Lord 
Townley şi Lady Wheaton şedeau tot pe o sofa, însă ceea ce făceau nu era 
nici pe departe atât de inocent ca un sărut. Privirea lui Ranulph se 
intensifică, interesată la vederea fustelor mototolite şi a mişcărilor 
pasionale, însă, până să apuce să vadă mai bine, Kamana făcu imaginea să 
dispară. 

— Lord Townley nu a cerut nimic pentru sine, dar m-am gândit să-l fac 
să-şi îndeplinească mai repede dorinţa secretă a inimii lui, îl lămuri 
Kamana. Ajutorul meu nu a fost esenţial. Doar l-am ajutat să-şi recunoască 
mai curând destinul. 

Exotica şi frumoasă, Kamana se uită la Ranulph cu ochii ei oblici care 
văzuseră misterele unei jumătăţi a lumii. Era atât de ispititoare, încât fu cât 
pe ce să întindă mâna pentru a o trage către sine. În loc de asta, se retrase 
încruntându-se. 

— Te-ai dus la Londra pentru a spiona. 

Ea rânji. 

— Chiar aşa am facut. 

Apăru o licărire de lumină, iar zâna fu înlocuită de o mare pisică neagră, 
cu o blană lungă, mătăsoasă şi ochi aurii având aceeaşi nuanţă ca ai 
Kamanei. Torcand, animalul se frecă de gleznele lui, ca o invitaţie senzuală. 

El nu putu să nu zâmbească. Ridicând pisica în braţe, spuse: 

— Te pricepi de minune să-ţi schimbi înfăţişarea. 

Încă torcând, se cuibări în braţele lui. Ranulph îi mângâie blana moale 
de pe burtă, gândindu-se că o pisică putea fi un companion tăcut în 
singuraticele nopţi de iarnă. 

Brusc, Kamana reveni la înfăţişarea ei, iar el se pomeni că ţine în braţe 
o superbă femeie pe jumătate goală. Avea o căldură insufletita şi mirosea a 
unul dintre acele rare parfumuri din Arabia, iar mâna lui se afla pe unul 
dintre sânii ei plini, acoperiţi de țesătura de mătase. Cu voce răguşită, ea 
spuse: 

— Schimbarea înfăţişării nu este singurul lucru la care mă pricep de 
minune. 

Mâna îi alunecă în jos pe trupul lui, excitându-l cu o uşurinţă indecentă. 
Furios că îl manipula cu atâta inteligenţă, o lăsă să cadă de parcă ar fi fost 
un buştean încins. În vreme ce ea făcu o acrobatică răsucire care îi permise 
să aterizeze în picioare, el se răsti: 


— Ai zis că, din punct de vedere carnal, sunt mai nepriceput decât cei 
din lumea ta. De ce ai vrea să faci sex cu o fiinţă atât de neîndemânatică? 

— Sexul înseamnă mai mult decât tehnică. Ochii ei străluciră plini de 
păcat. Esti suficient de arogant deja. N-am vrut să-ţi alimentez vanitatea 
spunând că n-am avut niciodată parte de o asemenea pasiune sau de o 
asemenea satisfacţie. 

— Dar de ce? O prinse de umeri, ţintuind-o locului, astfel încât ea se 
văzu nevoită să se uite la el. De ce eu? De ce ai riscat primejdiile unei 
călătorii cale de-o jumătate de lume pentru a deveni consoarta unui străin? 

Ea rămase absolut nemişcată, cu privirea atintita în ochii lui. 

— Pentru că tu eşti cine eşti şi eşti ceea ce eşti, Ranulph, rosti ea încet. 
Cei din partea mea de lume se cuplează adesea, însă rareori se îndrăgostesc. 
Puţini dintre cei de pe Tărâmul Zânelor îşi doresc o legătură de genul celeia 
pe care tu ai vrut s-o ai cu Leah. Îşi ridică mâna spre chipul lui, iar degetele 
ei erau uşoare ca fulgul. Ai greşit în alegerea partenerei, însă ai recunoscut 
adevărul din inima ta. Ai o rară capacitate de a iubi, Ranulph, cu toate că 
acesta este un cuvânt pe care cei de pe Tărâmul Zânelor nu-l folosesc 
niciodată. Kamana închise ochii preţ de un moment. Când îi deschise din 
nou, îi permise să vadă în sufletul ei disperarea şi dorul pe care le ascunsese 
în spatele tachinăriilor. Voiam dragostea, dar n-o puteam găsi pe 
meleagurile mele. La fel ca tine, am fost o singuratică, tânjind după 
adevărata mea pereche. În cele din urmă, am păşit pe uşa ce dădea spre 
lumea viselor pentru a afla dacă o asemenea fiinţă exista măcar. Mareata 
Mamă mi-a oferit viziunea unui extraordinar şi blond lord al zânelor care 
trăia într-un loc foarte îndepărtat. Atunci am ştiut că perechea mea 
adevărată exista, cu toate că găsirea ta presupunea să-mi risc viaţa. Dar, 
dacă reuşeam, firele argintii ale destinelor noastre aveau să se împletească şi 
să devină unul pentru totdeauna. Ochii ei îi cercetară pe ai lui, nesiguranța 
şi speranţa citindu-se în adâncimile aurii. Din clipa în care ne-am întâlnit 
prima oară, mi s-a părut că te recunosc. Am greşit? Am... am permis 
dorului meu să-mi distorsioneze viziunea? 

În străfundurile ochilor ei, văzu un sfârşit al singurătăţii, o dorinţă de 
comuniune aidoma celei pe care o simţea el. Nu întâlnise niciodată o 
asemenea dorinţă de dragoste la cei de pe meleagurile lui şi nici nu crezuse 
că exista în altă parte decât la oameni. Acesta era motivul pentru care 
devenise obsedat de Leah — deoarece îşi dăduse seama că acea copilă 
muritoare avea o imensă capacitate de a iubi. 


Minunându-se şi cu profundă umilinţă, recunoscu cât de rar şi de preţios 
era darul pe care i-l oferea Kamana. Compania ei. Pasiunea. O iubire pentru 
eternitate. După asta tânjise el, după această strălucitoare fiinţă dintr-un loc 
îndepărtat, care îi cunoştea forma spiritului şi avea să-l întregească acum cu 
al ei. 

Cu vocea înecată, spuse: 

— Nu, Kamana. Nu ai greşit. 

Apoi, cuprins de bucurie, Ranulph o trase în braţele sale şi cedă în faţa 
destinului său. 


* 


Şi cu toţii trăiră fericiţi de-atunci înainte. 


În general, ca scriitor, ai o viaţă nemaipomenită, îţi stabileşti propriul 
program, porţi haine pe care majoritatea oamenilor le-ar transforma în cârpe 
pentru spălat maşina, iar când eşti surprins privind pe fereastră, poţi 
pretinde, pe bună dreptate, că muncesti. 

Totuşi, a scrie este, de asemenea, cea mai dificilă muncă pe care am 
făcut-o vreodată, motiv pentru care, atunci când am fost invitată ca 
împreună cu trei prietene să scriem o antologie cu zâne, am scos un suspin 
de cea mai pură plăcere. De la bun început a fost clar că acest proiect avea 
să fie distractiv. 

Şi aşa a şi fost. Copil fiind, îmi plăcea să citesc poveşti cu zâne, mituri 
şi legende, iar mai târziu, am absolvit Facultatea de Litere, Secţia science- 
fiction şi fantasy. Totuşi, scrierile mele au avut tendinţa de a menţine cel 
puţin o minimă legătură cu realitatea, ceea ce a făcut să fie foarte 
stimulativă dezbaterea cu trei autoare minunate şi deosebite ale subtilelor 
aspecte privind relaţiile dintre zâne şi muritori. Fiecare viaţă are nevoie de 
puţină magie. Sper să vă placă lectura acestei poveşti cu zâne la fel demult 
cum mie mi-a făcut plăcere s-o scriu. 


Mary Jo Putney 


Observaţii 


[-1] 


În limba engleză, în original, „Vorbitor despre Dragoste” (n.tr.) 


[+2] 


În limba engleză, în original, „Balamuc“ (n.tr.) 


[+3] 


In limba engleză, în original, „Umbră“ (n.tr.) 


